recursal/SuperWikiNEXT-32B huggingface dataset:
搵緊第二樣意思嘅話，請睇〈**玩具 (搞清楚)**〉。
一柞木造嘅玩具
陶炊玩具
**玩具**（粵拼：wun6 geoi6；**嘢玩**，英文：**toy**）即係可以攞嚟玩嘅物品，亦都有啲玩具會有教育用途。

生產
--

玩具可以係由人特登設計嚟俾人玩嘅，例如公仔、扭計骰‎、滑板同積木等嘅物品都係由人專登設計嚟做玩具嘅；另一方面，一件玩具可以本身有第啲用途，但玩嗰個人發揮自己嘅想像力，用件嘢嚟玩，例如紙本身可以用嚟寫嘢畫嘢，又成日俾人攞嚟摺成飛機玩。特登整嚟玩嘅玩具呢家嘢歷史悠久，可以追溯到去公元前 3,000 年嘅印度河文明，而到咗今日，玩具經已係人類最重要嘅文化產物之一，有好多人甚至會攞玩具嚟收藏。

喺廿一世紀初嘅人類社會，玩具生產係一個大產業，喺 2020 年，淨係美國嘅玩具市場估計經已值成 255 億美元咁多。玩具設計（toy design）係一門高度技術化嘅領域，做呢行嘅人需要具備工程學同細路心理學等領域嘅知識，能夠設計出細路仔會鍾意之餘又能夠有效率噉量產（指大量生產嗰陣成本唔會高過利潤）嘅玩具。

文
-

### 嘢玩

香港部分人通過對「買嘢玩」等謂+賓+補語語法結構進行「重新分析」得到「嘢玩」作為「玩具」嘅同義詞，但係同「嘢食」、「嘢飲」唔同，爾種用法未得到廣泛接受。爾種「重新分析」喺中文發展史上好常見。

### 玩具

「玩具」早喺後漢就有，同家下「飾物」一詞相約，古人用「衣服玩具」 或「衣裝玩具」。之後呢個詞用喺北方中文道，原意同家下嘅為細路而設，為玩而玩嘅嘢唔同。

聰明玩具
----

內文：聰明玩具
聰明玩具（smart toy）泛指內置微型電腦而能夠展現一定程度嘅人工智能嘅玩具，所以一件聰明玩具有可能（例如）按照玩緊佢嗰個細路嘅行為嚟調整自己，並且令個細路玩得更加過癮，簡單例子有曉做自然語言處理（指教人工智能處理語言嘅技術）同細路講嘢嘅公仔。可以睇吓 Furby。

動物學研究
-----

「攞有第啲用途嘅物品做玩具」呢種行為喺人以外嘅動物身上都有觀察得到。動物學家試過觀察由人養嘅年幼黑猩猩，發現年幼黑猩猩有類似人類細路噉嘅行為：佢哋發現年幼嘅黑猩猩乸好興執起環境入面嘅樹枝，然後佢哋會將啲樹枝攞嚟做抱等嘅動作－好似當正啲樹枝係一個臊孲子噉；同時佢哋亦發現，成年嘅黑猩猩乸好少可會噉樣玩，而做咗阿媽嘅黑猩猩乸完全冇噉樣嘅行為。年幼黑猩猩乸嘅呢種行為俾人話好似人類細路（尤其係細路女）攞公仔嚟玩嗰陣嘅行為噉。

參考
--

1. ↑  Ryall, Julian (18 May 2009). "Japanese man sets record for paper plane flight". *The Telegraph*.
2. ↑  Kline, Stephen (1995). *Out of the Garden: Toys, TV, and Children's Culture in the Age of Marketing*. Verso Books.
3. ↑  Toy Industry - Statistics & Facts. *Statistica*.
4. ↑  TOY DESIGNER. *Zippia*.
5. ↑  例如：請Admin將「玩具台」更名為「嘢玩台」，捍衛粵語尊嚴！ - 香港膠登 互聯網檔案館嘅歸檔，歸檔日期2015年8月5號，.
6. ↑  香港城市大學：香港粵語的「嘢食」和「嘢飲」——兩個經「重新分析」而成的名詞
7. ↑  《李及》
8. ↑  《同昌公主》
9. ↑  《李清》
10. ↑  Kahlenberg, Sonya M.; Wrangham, Richard W. (2010). "Sex differences in chimpanzees' use of sticks as play objects resemble those of children". *Current Biology*. 20(24): R1067–R1068.

睇埋
--

* 遊戲
* 馬騮搶球
* 迴旋陀螺
* 呼拉圈
* 彈珠
* 拼圖
* 沙包 (玩具)
* 玩具反斗城
* 積木
* 竹蜻蜓
* 紙飛機
* 萬花筒
* 陀螺
* 香港玩具

  


|  |  |
| --- | --- |
| Stub icon | 呢篇玩具文係楔位文。歡迎幫維基百科擴寫佢。睇 • 論 • 改 • 歷 |
敦煌玉門關城之遺址，小方盤城
**玉門關**，本稱**玉門**，為古關卡，在今中國甘肅。古時玉門關唔止一個，地域變革而搬遷。一近嘉裕關，二近瓜州，三近敦煌。玉門之名，或者為西域產玉而名。

唔少詩人名人過玉門關，後世留有詩句，文獻亦有唔少提及。之不過邊一個玉門關，就要睇時代而定。現今有敦煌仍有玉門都尉城遺址，故此現今多指敦煌。

敦煌玉門關南面，有陽關，同玉門關齊名。陽一說就為玉門關之陽方，即南方咁解。

地名
--

漢置河西四郡。河西四郡為武威、張掖、酒泉同敦煌。大唐時叫涼州、甘州、肅州同沙州。

嘉裕關近酒泉，即肅州。瓜州則置於酒泉同敦煌之間，即肅州同沙州之間。而四郡之東有金城，大唐叫蘭州。

史
-

漢築長城經敦煌玉門關
漢皇帝劉徹欲攻打匈奴，張騫通西域。先奪河套之地，建金城，大唐時叫稱蘭州。

漢書張騫傳講及元狩二年，漢打敗匈奴，去到祁連山。

>  是歲驃騎將軍破匈奴西邊，殺數萬人，至祁連山。其秋，渾邪王率眾降漢，而金城、河西西並南山至鹽澤，空無匈奴。 
> 
> 

張騫再次出使西域，目的去烏孫，又分副使去大宛、康居、月氏、大夏。咁西域諸國派使到大漢。如此就有往來。

漢書張騫傳，又寫

>  而漢始築令居以西，初置酒泉郡，以通西北國。 
> 
> 

晉薛瓚注漢書有記。

>  令居，縣名也，屬金城。築塞西至酒泉也。 
> 
> 

漢趕匈奴走，金城置令居縣，再分出酒泉郡。專門用來起來通西北國。酒泉西面有山，咁就開個塞，即係玉門關。

及後，漢軍西進，過敦煌，西面山地置新玉門關。後來因地力不足，屯兵有難，而往伊吾城又有新路，唔使經敦煌，故此東移至瓜州一帶。

之後唐時又搬去敦煌。

嘉裕關
---

明長城西端，嘉裕關再西少少，近疏勒河上游。古時來往西域之道上，肅州同瓜州之間。

今關南有玉門市。

元狩元年秋，匈奴有王降，置武威、酒泉。見於漢書下武帝紀

>  秋，匈奴昆邪王殺休屠王，並將其眾合四萬餘人來降，置五屬國以處之。以其地為武威、酒泉郡。 
> 
> 

唐道宣寫釋迦方志

>  其中道者，從鄯州東川行百餘里，又北出六百餘里至涼州，東去京師二千里。從涼州西而少北四百七十里至甘州，又西四百里至肅州，又西少北七十五里至**故玉門關**，關在南北山間。又西減四百里至瓜州，西南入磧，三百餘里至沙州，又西南入磧，七百餘里至納縛波故國，即婁蘭地，亦名鄯善。又西南千餘里至折摩陀那故國，即沮沫地，又西六百餘里至都羅故國，皆荒城耳 
> 
> 

玉門關喺肅州西少北七十五里，關在南北山間。再西行唔到四百里，就到瓜州。

瓜州
--

東漢時置。起喺疏勒河山上，瓜州到伊吾之關，往來伊吾而設。山勢險要，見到雪山，關外西北有五個烽火臺，過咗五個，就到伊吾。

大唐大慈恩寺三藏法師傳，講及玄裝法師，去到涼州，受阻，夜行到瓜州，搵路去伊吾，當中提及玉門關。

> 
> 時國政尚新，疆埸未遠，禁約百姓不許出蕃。時李大亮為涼州都督，既奉嚴敕，防禁特切。有人報亮云：「有僧從長安來，欲向西國，不知何意。」亮懼，追法師問來由。法師報云：「欲西求法。」亮聞之，逼還京。
> 
> 
> 
> 彼有意威法師，河西之領袖，神悟聰哲，既重法師辭理，復聞求法之志，深生隨喜，密遣二弟子，一曰慧琳、二曰道整，竊送向西。自是不敢公出，乃晝伏夜行，遂至瓜州。時刺史獨孤達聞法師至，甚歡喜，供事殷厚。法師因訪西路。或有報云：從此北行五十餘裏有瓠𤬜河，下廣上狹，洄波甚急，深不可渡。上置**玉門關**，路必由之，即西境之襟喉也。關外西北又有五烽，候望者居之，各相去百里，中無水草。五烽之外即莫賀延磧，伊吾國境。聞之愁憒，所乘之馬又死，不知計出，沈默經月餘日。 
> 
> 

一說關已沉喺雙塔水庫。

敦煌
--

小方盤城北口
玉門關，敦煌西北方山邊。分外城同內城，如今見到有城遺址。俗云內城做，**小方盤城**，外城為**大方盤城**。外城西門即玉門關。漢時為都尉所管，而城，都尉所駐之城。

漢書地理志

>  陽關、玉門關，皆都尉治。 
> 
> 

佢南面又有另一關，名陽關，同為西域之門。今玉門關歸敦煌管。

玉門關關邊，仍有漢長城遺蹟。
ZEBRA 電池
ZEBRA 電池
**ZEBRA 電池**係種叉得電熔鹽電池，基於成日用材料好似鎳金屬以及鹽之中嘅鈉同氯化物。 技術上稱之為**鈉–鎳–氯化物電池**（sodium–nickel–chloride battery），有時稱為**鈉–金屬–滷化物電池**（sodium–metal–halide）。而家通用嘅名由 **Ze**olite **B**attery **R**esearch **A**frica Project （沸石 電池 研究 南非 項目）整出嚟。

ZEBRA 電池操作要保持高溫，出於細細嚿散熱快，所以整到大大嚿先實用，適合用喺電網儲能，其次係電動車。ZEBRA 電池比起類似嘅鈉硫磺電池簡單、安全、平（peng4）；衰在佢嘅能量密度低啲，得 90 至 120 Wh/kg，而鈉硫電池去到 150 Wh/kg。喺類似嘅應用之下，ZEBRA、鈉硫電池嘅對手係出名啲嘅磷酸鐵鋰電池同鋰硫磺電池。

1980 年代以嚟，ZEBRA 嘅設計同發展斷斷續續，1990 年代喺 AERE Harwell 同 AEG 做咗好多研究。丹拿收購咗 AEG，同佳士拿合併之後，AEG 嘅 ZEBRA 部門賣咗出去。而 AERE Harwell 嘅開發部門就分拆成 Beta R&D，2011 年俾通用電氣（GE）收購。GE 試過用 **Durathon** 個名嚟推出**熔鈉-鎳-氯化物電池**嘅商業產品，2015年放棄，話因為市場需求而唔係技術問題。鈉–金屬–滷化物電池目前唯一生產商係 FZSoNick。

攷
-

1. ↑  St. John, Jeff (22 January 2015). "GE Scales Back Production of Grid-Scale Durathon Batteries". *GTM*.
2. ↑  Stanforth, Lauren (9 January 2016). "GE proclaims success, despite battery plant closure". *timesunion.com*. 喺1 March 2023搵到.
3. ↑  Rogers, Megan (13 November 2015). "GE ending Durathon battery manufacturing in Schenectady". *bizjournals.com*. 喺1 March 2023搵到.
4. ↑  Zhan, X.; Li, M. M.; Weller, J. M.; Sprenkle, V. L.; Li, G. "Recent progress in cathode materials for sodium-metal halide batteries". Materials (MDPI). 2021. 14/12/3260. 10.3390/ma14123260
一張描述伏匿匿嘅畫
**伏匿匿**buk6 nei1 nei1，俗寫**僕喱喱**或者**伏喱喱**，又叫**捉****伊人**ji1 jan4\*1（意思係 ｢捉佢｣）或者寫**捉****匿人**ji1 jan1（本音 zuk1 njik1 jan1），又叫**捉迷藏**，係種流行嘅細路仔玩意。玩嘅地方最好有好多可以匿埋，好似森林、大屋、公園。

開始嗰陣，全部人集埋；揀其中一個人去捉人，先伏埋牆、矇住眼或者用手揞（音黯）眼。其他人就響指定時間內匿埋，捉人嗰個就會數數目（好似 1 到 50 噉），時間一到，佢會大聲嗌：「我嚟喇！」，然後去捉返啲人出嚟；玩緊嗰陣，參加者可以四圍走、周圍匿，匿得最耐嘅，就算係贏。遊戲嘅目的係捉晒啲人。

有人話伏匿匿同捉伊人玩法唔同，伏匿匿被捉嘅人揀咗地方就冇得四圍走，捉伊人可以四圍走。

名
-

英文叫 hide-and-seek，中國北方稱：**捉迷藏**；中國南方稱：**躲貓貓** ；四川人稱：**逮貓兒** ；閩南話：**覕相揣** (bih-sio-tshē)；上海話：**幽老猫**。

源
-

「捉伊人」有人話實為「捉匿人」。亦有人話「伊人」係冇錯，而且來源可以追溯到去詩經。

註
-

1. ↑  好多人用懶音讀「匿」，變成 *buk6 lei1 lei1* 。

攷
-

1. 1 2 3  麥敬灝 (2016年8月14號). 〈【捉伊人的來源】啟德水鬼捉匿人〉. 《明報》 (香港中文). 喺2020年4月27號搵到.
2. ↑  寧心舍 (2013年4月3號). 〈粵語何其雅（一） － 「捉伊人」〉. 《輔仁》 (香港中文). 原著喺2021年1月18號歸檔. 喺2020年4月27號搵到.

拎
-

* 俗語趣談
* 伏匿匿，伏伊人
* 童年玩意：百厭星一條 繩玩到癲：蘋果副刊，2007-02-01
**北美東部時間**（英文：**Eastern time**，簡寫 **ET**；法文：**heure de l’Est**，簡寫 **HE**；美國西班牙文：**hora del este**）係一個喺美洲用嘅時區，用嘅國家主要包括美國同加拿大；時間定義大致上係標準時間 UTC-5（即係慢協調世界時五個鐘），夏令時間 UTC-4。

美洲仲有其他國家有對應嘅時區，但係可能唔同名，夏令時間嘅定義亦都可能唔同。

例如，喺墨西哥，對應嘅時區叫做**東南時區**（西班牙文：**zona Sureste**），唔係東部，時間定義係 UTC-5。

名
-

呢個時區嘅名係源於美國1966年嘅 Uniform Time Act（統一時間法案），東部指美國東部。

### 標準時間

東部時區嘅標準時間喺美國同加拿大叫**東部標準時間**（英文：**Eastern standard time**，簡寫 **EST**；法文：**heure normale de l’Est**，簡寫 **HNE**；美國西班牙文：**hora estándar del Este**）。

東部標準時間喺墨西哥叫做**東南時間**（墨西哥西班牙文：**tiempo del Sureste**）。

### 夏令時間

東部時區嘅夏令時間（唔適用於墨西哥）喺美國同加拿大叫**東部夏令時間**（英文：**Eastern daylight time** 或者 **Eastern daylight-saving time**，簡寫 **EDT**，意思係 ｢東部日光節約時間｣；法文：**heure avancée de l’Est**，簡寫 **HAE**，意思係 ｢撥快咗嘅東部時間｣；美國西班牙文：**hora de verano del Este**）。

所謂 ｢日光節約｣ 係指 ｢唔使嘥咗啲陽光｣，即係夏天陽光多，撥快一個鐘可以喺日頭未睏覺之前多啲陽光，用少啲電。

幾時轉夏令時間
-------

喺北美，大部地方都係春天撥快，秋天撥慢（spring forward, fall back），喺加拿大同美國，目前嘅規定係每年三月第二個星期日凌晨兩點轉夏令時間，十一月第一個星期日凌晨兩點轉標準時間。

2007年之前係四月第一個星期日撥快，十月最後一個星期日撥慢。

1986年之前係四月最後一個星期日撥快，十月最後一個星期日撥慢。

冇夏令時間嘅地方
--------

東部時區有少部份地區唔用夏令時間：

喺加拿大，安省 Pickle Lake、Atikokan 同 New Osnaburgh 三個地方都係全年標準時間，冇夏令時間。

喺墨西哥，唯一用呢個時區嘅 Quintana Roo 州 ｢唔參與夏令時間計劃｣，全年標準時間，冇夏令時間。

註
-

1. ↑  加拿大東部冇統一定義，有時包括東部時區嘅安省同魁省，有時唔包括。

參考
--

1. 1 2 3  "Hora oficial" (墨西哥西班牙文). Centro nacional de metrología. 喺2022-08-29搵到.
2. 1 2  "Act of April 13, 1966 (Uniform Time Act of 1966), Public Law 89-387, 80 STAT 107, which promoted the observance of a uniform sytem of time throughout the United States". US National Archives. 1966-04-13. p. 2. 原著喺2022-08-29歸檔. 喺2022-08-29搵到.
3. ↑  "heure normale de l'Est". *Grand dictionnaire terminologique* (法文). Office québécois de la langue française. 喺2022-08-29搵到.
4. 1 2  "heure avancée de l'Est". *Grand dictionnaire terminologique* (法文). Office québécois de la langue française. 喺2022-08-29搵到.
5. 1 2  "Energy Policy Act of 2005" (PDF). US Department of Energy. 2005-07-28. 喺2022-08-29搵到.
6. 1 2  "Daylight Saving Time". Institute for Dynamic Educational Advancement. 原著喺2022-10-19歸檔. 喺2022-08-29搵到.
7. ↑  "Atikokan Considering A Switch To Eastern Standard Time". Acadia Broadcasting. 2015-10-19. 喺2022-08-29搵到.
8. ↑  "Time Zones in Mexico". Time and Date AS. 喺2022-08-29搵到.
**天保山**（粵拼：tin1 bou5 saan1；日文：**天保山**てんぽうざん(Tenpōzan)）係日本大阪一山，喺港區西南偏西嘅天保山公園入面。不過海拔好矮，淨得4.53m（相當於一層樓高嘅倉庫）。佢繼日和山同靜山之後嘅世界第三海拔最低嘅山。

呢座山喺天保二年（1831年）防治安治川（而家係舊淀川（日文：旧淀川））嘅洪水同埋方便啲大型船隻入大阪用而將挖出嘅沙泥堆積成人工山。初期高度有20米，嗰時係旅遊景點。不過喺安政元年（1854年）因防治沙俄（而家係俄羅斯）侵略而剷咗部份山泥嚟整炮臺，高度亦大幅下降，到明治年代時，山頂剷咗7.2m。昭和卅三年（1958年），座山演變成公園。日本經濟喺1960年代尾開始發展後，座山周邊因大量開採地下水令座山嘅地質成日下沉，山頂高度一降再降，海拔亦喺昭和46年（1971年）同昭和52年（1977年）先後下降到7.1m同埋4.7m，直到平成5年（1993年）下降到得返4.53m。1996年7月1號，日本國土地理院發行嘅地形圖寫咗呢座山入去，名亦透露咗係「天保山」，山頂亦整咗二等三角測量站（中文：三角点），喺大阪市政府嘅官網亦講到佢係「日本海拔最低嘅山」。

不過呢個紀錄淨維持到2014年4月8號為止。2014年4月9號，日本國土地理院重新考察過國內啲山嘅海拔高度，定咗喺仙台嘅日和山成爲日本海拔最低嘅山，天保山亦取消咗「日本海拔最低嘅山」嘅資格。

攷
-

1. 1 2 3  天保山公園 互聯網檔案館嘅歸檔，歸檔日期2020年10月29號，. - 京都・大阪スポットガイド
2. 1 2  〈1.天保山（てんぽうざん）渡船場〉 (日文). 大阪市政府. 2017-02-06. 喺2017-10-26搵到.
3. ↑  〈国土地理院地図閲覧サービス 2万5千分1 地形図名：大阪西南部（和歌山）〉 (日文). 國土地理院. 喺2017-10-26搵到.
4. ↑  〈標高3メートル、日本一低い山に…天保山下回る〉. 読売新聞. 原著喺2014-04-13歸檔. 喺2014-04-09搵到.
**澳新新聞**（英文：**TVB Australia NZ News**）係一個由香港無綫新聞以及電視廣播（澳洲）有限公司（TVBA）制作嘅電視節目。2017年3月起晚響翡翠台度播出，取代咗之前嘅《澳洲新聞》。節目嘅主持多數都係由TVB新聞台嘅主持兼任。TVB Anywhere 應用程式嘅免費區（澳洲專區）亦都有提供呢個節目嘅重溫。2018年9月14號起，《澳新新聞》喺 TVB Anywhere 盒仔度加入咗點播項目。

內容
--

節目裏面主要都係講響由澳洲嘅新聞時事（主要集中於新州同埋維州），到香港以至世界嘅新聞都有，而某部份嘅新聞片段係由七台或者澳洲廣播公司提供。但有關人物或地點嘅譯名就會用香港慣用嘅譯名，而唔係喺澳洲華人用開嘅譯名。

節目中片段撰稿係由 TVB 新聞台嘅國際新聞組編輯負責。

節目完咗之後亦都會播出《天氣報告》，形式同香港翡翠台播出嘅版本相約，但提供澳洲主要城鎮，以及世界主要城市（唔包括香港）嘅天氣。節目亦都係由《澳新新聞》主持同時兼任。之後星期一到五亦會播出《財經快訊》，表示活躍澳股、金價同埋澳元匯價。2018年9月1號之前，《財經快訊》係喺《天氣報告》之前播出。喺2019年3月起，片尾就由電視廣播（澳洲）改咗做 TVB Anywhere。

逢星期三同埋星期五亦都會喺《財經快訊》之後播出《社區及商業快訊》，2019年1月亦都轉咗新嘅片頭動畫。片尾就由電視廣播（澳洲）改咗做TV MEDIA AUSTRALIA。

播映日期時間
------

* 2017年3月份起播出，逢澳東時間夜晚 9:30、凌晨 1:30 以及朝早 8:00 播出。
* 2018年9月1號起，澳東時間夜晚 7:30、11:30（只限二至六）以及朝早 9:00 播出。
	+ 2020年12月7號至12月31號，澳東時間星期二至六夜晚 11:30 嘅重播改遲半個鐘頭到翌日嘅半夜 0:00 至 0:30 播出。
	+ 2021年7月23號至8月8號期間，由於要配合 2020 東京奧運，夜晚 7:30 一節提早到夜晚 7:00 播出。

事件
--

* 2018年8月29號到9月1號，第二節《澳新新聞》多咗TVB字樣，做咗全名《TVB澳新新聞》。
* 2018年9月17號，因為要播出邵逸夫獎2018關係，《澳新新聞》喺無綫翡翠台 19:30 時段暫停播映。

節目主持
----

### 現主持

* 彭建樺
* 賴君蕊
* 周可茵
* 關可為
* 王倩荷
* 容家耀
* 林可瑩
* 王穎琪

### 前主持

* 金盈
* 王俊彥
* 何駿彥
* 李文欣
* 馬琛沂
* 蕭梓恒
* 徐俊逸
* 黃靖婷
* 麥詩敏

撰稿讀稿
----

* 葉靜婷
* 阮明珠
* 封艷明

攷
-

1. ↑  澳洲TVB商業導覽2018
2. ↑  〈TVBJ節目表〉. 原著喺2017年4月11號歸檔. 喺2018年3月15號搵到.
**交換碼**係指交換電腦文件嗰陣所使用嘅編碼。

對於電腦嚟講，唔同系統有可能使用唔同嘅內碼。但係如果唔同系統之間要交換文件，就會發生亂碼現象。解決嘅方法就係，喺交換文件前，文件提供者首先將由內碼形式儲存嘅文件，轉換成交換碼形式嚟儲存，之後先至交換。對方接收文件之後，文件接收者再將文件由交換碼轉成內碼。

為咗方便起見，好多系統嘅內碼會直接使用交換碼，例如對英文系統嚟講，ASCII就廣為各種系統所使用。

中文交換碼
-----

喺台灣，中文資訊交換碼（CCCII）係最早提出嘅交換碼，但係冇成爲官方標準。目前嘅官方標準爲中文標準交換碼（CNS 11643），但係並未得到民間支持。

對繁體中文嚟講，中文編碼嘅事實標準爲大五碼（Big5碼）或者統一碼（Unicode）。鮮有系統或者軟件用中文標準交換碼作爲內碼，甚至喺交換文件嗰陣時都唔會轉成呢種交換碼。而即使大五碼嘅設計只係作爲內碼，而唔係交換碼，當中好多字符都冇收入，交換文件時可能會造成部份資料流失，或者因爲各使用者嘅個人補充造字編碼唔一樣而令造字部份出現亂碼。不過因爲各大系統都用佢，於是大家寧願有呢啲問題，都仲沿用佢嚟交換文件。而家收字多過佢好多嘅統一碼普及咗，問題有所改善。

統一碼
---

對統一碼系統而言，UTF-8、UTF-16、UTF-32都可以話係交換碼。

睇埋
--

* 內碼
* 外碼
* 字碼
**愛丁堡公爵愛德華王子**（英文：**Prince Edward, Duke of Edinburgh**，1964年3月10號—），全名**愛德華·安東尼·理察·路易**（英文：**Edward Antony Richard Louis**），係英國王室成員，伊利沙伯二世同愛丁堡公爵菲臘親王嘅第四個細路。

佢依家係王位繼承順序上排名第13，喺奧古斯丁·布魯士班克（二哥安德魯王子個外孫）之後，喺阿仔占士之前。

生平
--

1964年3月10號，愛德華王子響倫敦白金漢宮出世，係英女皇伊利沙伯二世同愛丁堡公爵菲臘親王嘅第四個細路。早年入讀Collingham College，之後升讀響雅士谷嘅Heatherdown School，但係響A-Level考試入面英文攞C、歷史同政治攞D嘅成績，升唔到大學，所以佢響中學畢業後就去咗紐西蘭一年。1983年返英國加入海軍陸戰隊並且到劍橋大學耶穌學院攻讀歷史，由海軍陸戰隊資助佢嘅大學學費，雖然成績唔算太好但依然畀劍橋錄取，最終響1986年獲得文學學士二等二級榮譽學位。

1986年大學畢業後正式到海軍陸戰隊受訓。但響1987年愛德華宣佈退出海軍陸戰隊，理由係「佢唔想以軍人作為佢嘅長期職業」。由於早前佢曾經委託公司Really Useful Group製作音樂劇*Cricket*以慶祝英女王60大壽，加上佢對文學有興趣，於是到Really Useful Group做製作助理，主要製作音樂劇，例如《歌劇魅影》。

1993年，愛德華自費成立幕後製作公司Ardent Productions，參加咗好多紀錄片同戲劇嘅製作，但佢畀人話靠住皇室成員嘅身份嚟賺錢。雖然係噉，但呢間公司差唔多年年蝕錢咁滯。2001年，旗下員工響製作紀錄片嗰陣，涉嫌侵犯威廉王子嘅私隱，犯下大忌，最終愛德華響2002年宣佈辭去製作總監同埋總經理一職。

愛德華王子同佢老婆蘇菲亞（2013年）
佢響1999年6月19號響聖佐治教堂同蘇菲結婚，同年獲封銜頭韋息士伯爵，係英國王室第一位被封為「伯爵」而唔係「公爵」嘅王子，原因係愛德華畀1998年電影《寫我深情》嘅角色「Lord Wessex」吸引，因此希望成為「Earl of Wessex」。佢哋有兩個細路，分別係路易絲溫莎女勳爵同塞文子爵占士。同年兩公婆成立韋息士伯爵青年信託基金會，主要為細路同年輕人提供機會同埋出路。

愛德華王子好重視年青人嘅發展，除咗成立韋息士伯爵青年信託基金會外，2006年佢仲成為愛丁堡公爵獎國際委員會主席，並多次前往世界各地訪問，就好似以色列、巴爾的摩、南非等地，鼓勵年輕人參加呢項計劃。2014年，佢被任命為蘇格蘭長老會高級專員。2022年，佢接替老豆愛丁堡公爵菲臘親王出任英國皇家溫莎馬展主席。

2019年獲封另外一個蘇格蘭銜頭科發伯爵。2023年3月10號獲封為愛丁堡公爵，而大仔占士則繼承佢原先所擁有嘅銜頭「韋息士伯爵」。

睇埋
--

* 太子道
* 太子站

出面網頁
----

|  |  |
| --- | --- |
|  | 維基同享有多媒體嘅嘢：**愛丁堡公爵愛德華王子** |

* 愛丁堡公爵愛德華王子喺互聯網電影資料庫嘅資料 改維基數據
* 愛丁堡公爵愛德華王子喺分面應用主題詞表識別碼嘅資料 改維基數據
* 愛丁堡公爵愛德華王子喺虛擬國際權威檔案識別碼嘅資料 改維基數據
* 愛丁堡公爵愛德華王子喺TMDb嘅資料 改維基數據
* 愛丁堡公爵愛德華王子喺Quora嘅資料 改維基數據
* 愛丁堡公爵愛德華王子喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 72682887
* LCCN: n80003836
* ISNI: 0000 0001 1474 8608
* GND: 119219417
* BNF: cb123797115（資料）
* NKC: jn20000701960

 |


|  |  |
| --- | --- |
| Stub icon | 呢篇貴族文係楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
喺多倫多中區華埠一段可以見到嘅中文路牌
登打士東西街交界一段，打横嘅係央街
 呢篇文講多倫多嘅登打士街。搵緊香港嘅登打士街嘅話，請睇〈**登打士街**〉。
**登打士街**（英文：**Dundas Street**）係加拿大安大略南部嘅一條大街，1794年開始起，本來用來運送軍事物資，1800年代已經存在，由多倫多直通到 GTHA 嘅咸美頓，途經倫敦，不過登打士至巴黎轉咗名叫 Governor’s Road（總督路）。

條街本來係連接倫敦同多倫多，東面本來淨係去到係皇后西街夾 Ossington，19世紀未開始向東加長，同另一條如 Wilton Avenue 嘅街駁埋咗，喺1920年嗰條街改名叫登打士東街。

多倫多段
----

喺多倫多市內，呢條街分央街以東嘅登打士東街（Dundas Street East）同央街以西嘅登打士西街（Dundas Street West）。登打士西街夾麥歌盧街以西就係多倫多中區華埠，所以係少數喺多倫多有中文路牌嘅街之一。

有輕鐵線（505號街車）同三個地下鐵站，分別係登打士東西街交界嘅 Dundas 站、登打士西街夾 University Avenue 嘅 St. Patrick 站 同登打士西街夾 Bloor 街嘅 Dundas West 站。

條街途經嘅主要地點包括多倫多都會大學、登打士廣場、伊頓中心、安省美術設計大學、安省美術館、多倫多中區華埠、多倫多西區醫院等等。

名
-

登打士街記念嘅係一個叫登打士（Henry Dundas）嘅18世紀蘇格蘭政客。1792年，喺英國嘅下議院有議員提出廢除奴隸制度，但係登打士提出廢除奴隸制度應該循序漸進，建議四年後先廢除，結果因為種種原因，英國要到1807年先廢除奴隸制度。

2020年，世界各地爆發黑人維權運動；因為登打士當年提出延遲廢除奴隸制度，喺6月，多倫多有藝術家兼社運人士發起請願登打士街改名，接近萬四名市民響應，2021年7月14號，多倫多市議會通過登打士街同其他紀念登打士嘅市府設施全部改名，2022年春諮詢已經完咗，預計2023年底之前完成報告。

2022年1月20號，密西沙加市議會一致過保留 ｢登打士街｣ 嘅名。

拎
-

* 登打士街歷史

參考
--

|  |  |
| --- | --- |
|  | 維基同享有多媒體嘅嘢：**Dundas Street, Toronto** |

1. 1 2 3 4  Marshall, Sean (January 1, 2021). "The complicated history of Dundas Street" (加拿大英文). 喺2023年6月26號搵到.
2. 1 2 3  Brown, Desmond (2020-08-27). "Toronto's Dundas Street has existed since at least the early 1800s. Here's why it could get a name change". Canadian Broadcasting Corporation. 喺2022-09-03搵到.
3. ↑  "Renaming Dundas Street". City of Toronto. 喺2022-09-03搵到.
4. ↑  Bond, Meredith (2023年4月28號). "Where is Toronto in the renaming process of Dundas across the city?" (加拿大英文). City News. 喺2023年6月26號搵到.
5. ↑  Zura, David; Marchesan, John (2022年1月20號). "Mississauga decides against renaming Dundas Street" (加拿大英文). City News. 喺2023年6月26號搵到.



|  |  |
| --- | --- |
| Stub icon | 呢篇同路有關嘅文係楔位文。歡迎幫維基百科擴寫佢。睇 • 論 • 改 • 歷 |


|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
《**捉鬼合家歡II 麻衣傳奇**》係由吳勉勤執導嘅1990年香港幻想恐怖電影。

情節
--

地藏鬼王專吸處女之精、氣、血以壯其身，吸得越多，法力越強。村民選出嫣紅作新娘嫁給鬼王，嫣紅驚慌逃避，終不能脫身，麻衣道館之老祖聞訊，持聖刀趕至，惜來遲一步，嫣紅已斃命。麻衣老祖命鬼王改行正道，不可再殘害少女，鬼王不從，一道一鬼展開一場生死爭鬥後，同歸於盡。

  

二百年後，醫師上山採藥，發現嫣紅白骨，頓起惻隱之心，將其埋葬，嫣紅感恩圖報，與醫師產生一段人鬼戀情。同時鬼王之心附在山草藥之根上，被醫師帶回後，拋在路邊，巧遇一婦人產下女嬰，血水倒在鬼王之心上，鬼王遇血即生，潛入屋內吸女嬰之血而再生，於是村內少女慘遭殘害，村民驚慌不已。

  

麻衣道館內，傳到此一代，師兄弟二人，師兄名初一，師弟名十五，聞鬼王又出現，初一追尋至醫師家，發現女鬼嫣紅，持聖刀欲殺之，為醫師及其妹芙蓉所阻，並道明真相。芙蓉與十五原是一對戀人，於是三人一鬼共議對付鬼王之計，以芙蓉為餌，引出鬼王，展開一場惡鬥。

演員表
---

* 午馬 飾 麻衣道館老祖
* 鄭則士 飾 初一
* 何家勁 飾 十五
* 張國強 飾 醫師
* 唐麗球 飾 芙蓉
* 黎燕珊 飾 嫣紅
* 陳龍 飾 地藏鬼王
* 羅艷紅
* 許思敏
* 張兆
* 張永漢

生產
--

《捉鬼合家歡II 麻衣傳奇》納入當時處於起步階段嘅2D動畫。套戲用嘅幽靈、微粒、雷電等場景中最為顯著。特效係由馬文現喺Animation Shop整嘅。音效喺富國錄音室有限公司同新藝錄音室，特藝錄音有限公司將佢哋重新混合，海報由宇宙電影彩色沖印有限公司印製。

出面網頁
----

* 《捉鬼合家歡II 麻衣傳奇》喺香港影庫嘅資料
**變數**（粵拼：bin3 sou3；英格蘭話：Variable）喺科學研究度係指形容緊某啲嘢嘅特性（呢樣嘢可以係人定死物都得），「大細」或者「重量」係形容緊某啲物件嘅變數，而「有幾聰明」或者「宗教信仰」呢啲就係形容人嘅變數。雖然嗌就嗌做變「數」，但係變數唔一定係一啲可以做算術運算嘅嘢：例如「宗教信仰」，佢的確係形容緊人嘅一種特性，但係「信佛」或者「信耶穌」呢啲值冇得攞嚟加減乘除。

變數大致上有得分做兩種。*連續變數*（Continuous variable）係變數嘅一種，指啲有得用數字嚟量度、兼且去到小數點後幾多位都得嘅變數，而佢哋嘅值就叫做數值（粵拼：Sou3 zik6），呢啲數值攞得嚟比較大細同埋做數學嘅運算。例如人有幾高有幾重都可以講係連續變數－「身高」同「體重」有得用數字嚟度（兼且可以用有小數點嘅數字）。我哋有得用呢柞數值嚟比較唔同人嘅身高同體重，重可以用佢哋嚟計數；相反，「宗教信仰」係一個*唔連續變數*（Discrete variable）－佢唔可以用數字嚟度，而佢嘅值一般都唔可以攞嚟計數：「183 厘米」同「80 公斤」呢啲數值有得加減乘除，而「信佛」同「信耶穌」呢啲值雖然都係形容緊啲嘢，但係唔可攞計數機去撳加減乘除。

操作化
---

喺做科研嗰陣，同一個變數有得用好多種唔同嘅方法嚟將佢操作化（Operationalize；指講好點樣量度一個變數嘅過程）：同一個變數可以有好多種唔同方法量度，而呢啲量度方法亦都唔有唔同嘅優點。例如係一份醫學研究想研究人嘅年齡同癌症嘅病發率，就需要量度「年齡」呢個變數，而「年齡」有得用好幾種唔同方法度，包括就咁用六十歲做分割點將人分做「老年組」同「非老年組」兩組、或者直接問啲人幾歲等等。

睇埋
--

* 科學、科學方法
* 統計、量度層次
* 金髮妹原則

攷
-

1. ↑  Earl R. Babbie, *The Practice of Social Research*, 12th edition, Wadsworth Publishing, 2009, ISBN 0-495-59841-0, p. 14-18.

| * 睇
* 傾
* 改
科學哲學 |
| --- |
| 探討「科學呢家嘢應該點樣搞？」嘅哲學 |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 重要概念 | 

|  |  |
| --- | --- |
| 界定科學 | 
* 定義
* 科學（科學分界問題）
* 經驗主義同實證
* 可否證度同可測試度
* 假科學
* 客觀
* 發現定係發明

 |
| 科學理論 | 
* 變數同量化
* 建構
* 解釋、解釋力同還原論
* 定律
* 因果
* 假說
* 證據
* 奧坎剃刀
* 範式（轉移）

* 可通約
* 理論滲透
* 理論選擇
* 理想化
* 理論間歸約（英文：Intertheoretic reduction）

 |
| 科學方法 | 
* 量度
* 實驗同觀察
* 歸納、歸納問題同黑天鵝
* 再現
* 不充分決定論
* 證據一致
* 企喺巨人嘅膊頭上面

 |
| 其他概念 | 
* 事實同意見
* 哲學分析
* 本質
* 自然
* 分析-綜合區別
* 齊一論
* 我哋而家唔知，將來都唔會知

 |

 |
| 相關思想 | 
* 理性同經驗主義
* 實證主義同決定論
* 實用主義
* 自然主義
* 真理融貫論
* 基礎主義
* 整體確定主義
* 建構經驗主義

 |
| 領域哲學 | 
* 物理學
* 化學
* 生物學
* 社會科學
* AI
* 電腦科學
* 心靈哲學同心理學哲學

 |
| 拉雜相關 | 
* 知識論
* 科學革命
* 硬同軟科學
* 科學論
* 科學史（進化論史）
* 邏輯（哲學邏輯）
* 形而上學
* 煉金術
* 複雜系統

 |
| 科學哲學類 |

 |
**西沙路**（**Sai Sha Road**），原本叫**泥涌路**（**Nai Chung Access Road**），曾經叫過**西沙公路**，係香港新界一條公路，駁往西貢同沙田以北馬鞍山。佢東起西貢大網仔路麥邊回旋處，北行途經企嶺下、十四鄉、烏溪沙，轉西南經馬鞍山市中心，到錦泰苑恆德街為止。早期只係到頌安邨恆康街，其後先伸長。西沙路馬鞍山一段，有港鐵馬鞍山綫架空路軌，由烏溪沙站去到恆安站。

西沙路唔斜，但有多彎位。

1970年代末期，就開始起西沙路，早期只由大網仔路伸到泥涌，叫**泥涌路**。喺1986年先改名**西沙公路**。隨住沙田新市鎮向東北擴展到馬鞍山，到烏溪沙為止，香港政府將馬鞍山路由恆安邨同耀安邨向東伸展，同直達泥涌嘅西沙公路駁埋，令西沙公路延長，並喺1988年通車。馬鞍山市中心一段已預留中央空間起馬鐵（今港鐵馬鞍山綫）。 

西沙路馬鞍山市中心一段，時速限制每個鐘70千米，而西貢大網仔路交匯處起到泥涌帝琴灣止，就降為50，之不過後尾都放寬到70 。九巴由西貢開出嘅99號綫及299X綫，都經此路，分別以恆安邨同沙田市中心為總站。

* 西沙路起點麥邊回旋處西沙路起點麥邊回旋處
* 西沙路近澳頭，為雙向單綫無分隔路段西沙路近澳頭，為雙向單綫無分隔路段
* 西沙路近帝琴灣，為雙向雙綫分隔路段西沙路近帝琴灣，為雙向雙綫分隔路段
* 西沙路近馬鞍山站西沙路近馬鞍山站
* 西沙路近馬鞍山運動場同頌安邨一段西沙路近馬鞍山運動場同頌安邨一段

參考
--

1. ↑  （繁體中文 - 香港） 沙田西貢一線牽 互聯網檔案館嘅歸檔，歸檔日期2008年12月19號，.，「參見將軍」，於2008年12月19號查閱
2. ↑  （繁體中文 - 香港） 香港附屬法例：更改車速限制公告 互聯網檔案館嘅歸檔，歸檔日期2020年3月28號，.，於2008年12月19號查閱

睇埋
--

* 沙田區
* 馬鞍山 (香港市鎮)
* 西沙茶座

出面網頁
----


維基同享有多媒體嘅嘢：  
**Sai Sha Road**

* 立法會財務委員會：介乎錦英路與日後的T7號主幹路交界處的西沙路擴闊工程
* 路政署將擴闊西沙路路段
**特強氣旋風暴納爾吉斯**（Very Severe Cyclonic Storm Nargis，簡稱Cyclone Nargis或Nargis）喺2008年5月2號登陸緬甸嘅一個熱帶氣旋，個風令緬甸夾埋有成13萬人死同失蹤。

風暴
--

今次緬甸呢個風，有人形容係「五百年一遇」。

呢個風叫**納爾吉斯**，係孟加拉灣今年第一次風暴，風速最强嗰陣去到每秒59米，即係可以定做超級颱風。個風最初喺4月28號喺孟加拉灣西部海面形成，之後慢慢向偏北方移動，個風曾經兩次加強，第一次喺29號加強變成特強熱帶風暴，之後喺5月1號又再加強，變成特強熱帶風暴，到5月2號登陸緬甸，登陸嗰陣風速已經去到每秒52米。

氣候專家分析話，納爾吉斯之所以破壞力咁勁，係因為之前孟加拉灣地區嘅對流已經好唔正常咁活躍，而索馬里越赤道氣流又偏强，印度洋地區又有好強嘅西風，咁多嘢夾埋一齊，變成納爾吉斯個能量點解咁厲害嘅原因。

破壞
--

由於緬甸、孟加拉國呢啲國家大部份都係沖積平原，河流分佈密集，到打風嗰陣，因為落大雨而造成洪澇，又因為地勢一高一低，疏唔到啲洪水。再加上有極大能量嘅風暴潮，造成大範圍影響。

由於納爾吉斯襲擊嘅地區，都係緬甸最多人嘅地區，好多人都因為走唔切而死或者傷。

災情
--

個風令緬甸造成好大破壞，直到5月6號計，已經死咗超過兩萬人，呢啲人當中好多都係畀個風扯起成3.5米嘅巨浪浸死，伊洛瓦底江附近嘅波迦來市95%建築都散晒。

參考
--

1. ↑  〈聯合國東盟在緬甸召開國際捐助大會〉. BBC中文網.
2. ↑  〈專家分析"納爾吉斯"重災原因〉. 新華網. 原著喺2008年5月14號歸檔. 喺2008年5月18號搵到.
3. ↑  〈强熱帶風暴納爾吉斯在緬甸爲何危害如此大?〉. 中國評論新聞網.`{{cite web}}`: CS1 maint: url-status (link)
4. ↑  〈强熱帶風暴納爾吉斯在緬甸爲何危害如此大?〉. 中國評論新聞網.`{{cite web}}`: CS1 maint: url-status (link)
5. ↑  〈緬甸熱帶風暴肆虐2.2萬人喪生〉. BBC中文焹.

拎
-

* 專題：緬甸遭遇熱帶風暴襲擊新華網專題
*
**謝霆鋒頂包案**，係指響2002年3月23號藝人謝霆鋒響香港島紅棉路炒車後，搵其他人嚟頂包嘅事件。

經過
--

2002年3月23號凌晨，一架價值240萬嘅法拉利F360跑車響香港島紅棉路撞向路邊花壇，成架車幾乎變形。事後司機成國定到警署自首。

但係經廉政公署調查之後，查出當晚揸跑車嘅人係謝霆鋒。原來謝霆鋒因為要到外國做節目，所以打電話通知經理人處理，而自己響事發後畀疑似張栢芝嘅人接走。之後經理人搵到英皇娛樂公司專屬司機成國定，叫佢做替死鬼。響廉署介入調查後，好快就拉咗謝霆鋒，據傳地點就響張栢芝屋企。

6月6號，律政司認為案件證據足夠，正式起訴謝霆鋒、成國定同差人劉國偉。9月20號，謝霆鋒頂包案響西區裁判法院開庭審理。謝霆鋒一方請嚟大律師鍾偉強、清洪嚟為自己辯護。

判決
--

10月2號，法院認為謝霆鋒響事發之後未有執好手尾就離開現場，已經係妨礙司法公正，裁定謝霆鋒罪名成立，判謝霆鋒還押壁屋監獄14日後再做判決，最終佢畀人判240個鐘社會服務令；「替死鬼」成國定就響認罪同埋出任污點證人之下，被判坐監四個月；而被指任由頂包案發生、罪名係串謀妨礙司法公正嘅差人劉國偉就被判坐監六個月。律政司認為判決太輕申請司法覆核，但畀裁判官駁回。

謝霆鋒同劉國偉唔滿意判決，以污點證人成國定曾經推翻口供為理由，申請上訴。2003年11月28號，終審法院駁回謝霆鋒嘅上訴，謝霆鋒響庭後表示「無期望，無失望」。2004年10月7號，終審法院判劉國偉上訴得直，劉國偉畀法院改判無罪。

影響
--

響頂包案入面，成國定同劉國偉都要坐監，但身為當事人嘅謝霆鋒就判得最輕，淨係240個鐘社會服務令，引起市民嘩然。而謝霆鋒畀香港學生選做2002年「最負面人物」同埋「風雲人物之首」，形象插水。受事件影響，謝霆鋒被迫潛水一段時間，響2003年復出之後更加將事業重心由香港轉去中國大陸。當時英皇娛樂嘅收入有56%係嚟自謝霆鋒，呢次事件亦令英皇娛樂損失慘重。

攷
-

1. 1 2 3  徐天成. 《我們香港這些年: since 1977》.
2. 1 2 3 4  〈謝霆鋒主力在中國發展！曾因「頂包案」而形象大損~但未入劣跡藝人榜！〉. *www.tagsis.com* (英文). 喺2022-08-17搵到.`{{cite web}}`: CS1 maint: url-status (link)
3. 1 2  〈撞車頂包案涉串謀妨礙司法公正 廉署今起訴謝霆鋒〉. *the-sun.on.cc*. 喺2022-08-17搵到.`{{cite web}}`: CS1 maint: url-status (link)
4. ↑  〈嚴陣保護 　 成國定出庭起混亂〉. *orientaldaily.on.cc*. 喺2022-08-17搵到.`{{cite web}}`: CS1 maint: url-status (link)
5. 1 2  〈證人篤死霆鋒知情〉. *orientaldaily.on.cc*. 喺2022-08-17搵到.`{{cite web}}`: CS1 maint: url-status (link)
6. 1 2  〈謝霆鋒--撞車「頂包」罪成卻輕判 | 蘋果日報 | 要聞港聞 | 20021231〉. *web.archive.org*. 2019-10-22. 歸檔時間2019-10-22. 喺2022-08-17搵到.`{{cite web}}`: CS1 maint: bot: original URL status unknown (link)
7. 1 2  〈已服刑半年 上訴終審庭 霆鋒頂包案警員脫罪〉. *the-sun.on.cc*. 喺2022-08-17搵到.`{{cite web}}`: CS1 maint: url-status (link)
8. ↑  〈【Old News is So】謝霆鋒02年頂包案上訴駁回〉. 《星島日報》. 2017-11-28.`{{cite news}}`: CS1 maint: url-status (link)
9. ↑  〈【女友王菲呢？】謝霆鋒投資有道傳擁10億身家 擬成立基金會 受益人竟然係佢？ - 晴報 - 娛樂 - 中港台〉. *skypost.ulifestyle.com.hk* (中文). 喺2022-08-17搵到.`{{cite web}}`: CS1 maint: url-status (link)
10. ↑  Kate Drake. *10 questions for Nicholas Tse*. Time Asia.
搵緊第二樣意思嘅話，請睇〈**先生 (搞清楚)**〉。

**先生**（**教書先生**），又叫做**教師**或**老師**，佢嘅工作通常係幫助學生去學嘢，或者係傳授書本上嘅知識畀學生。但係啲先生喺唔同情況下嘅工作會唔同，連個稱呼都可能會有分別，例如响香港中學流行叫先生做*Sir*（男人）或者*Miss*（女人）。

而【先生】呢個來源比較古老，古語有云，學無前後，達者為先。即係學術上比先就係先生咁，係一種尊敬人嘅叫法。《白虎通德論卷四辟雍》「尊師重先生之道也」，所講嘅先生就係教師噉解。大陸民國時期有一首小調山歌不唱忘記多，亦都有一句*好比先生敎學生*。而先生係敎師呢個用法一直保留響白話地方同日本。

因為以前教得書嘅大部份都係男人，所以後尾有人用「先生」呢個叫法做男人尊稱，為咗分別，有人叫**教書先生**。女教師都可以叫做「先生」。

睇返古文，真係教到人嘢嘅先叫先生，唔係求其搵個男人都叫先生。而家啲人叫男人做先生，實情係濫用咗「先生」呢個尊稱。廣東話尊稱男人，係叫人乜生，例如陳生李生張生。自漢朝起，學儒嘅人係叫乜生物生，睇史記就知。《史記屈原賈生列傳》「賈生名誼，雒陽人也。」呢句嘢尊稱賈誼做賈生。《史記酈生陸賈列傳》「高祖使陸賈賜尉他印為南越王。陸生至，尉他魋結箕倨見陸生。」呢句嘢尊稱陸賈為陸生。日本都尊稱人做「san」。

先生亦都有其他叫法，好似古代中國就稱呼做**夫子**咁。孔子就俾人尊稱佢做孔夫子。

種類
--

先生通常係喺以下呢啲地方做嘢：

* 幼稚園
* 小學
* 中學
* 大學：大學裏面敎師有高低之分，所以唔同銜頭，通常有*教授*（Professor）、*博士*（Doctor）、*講師*（Lecturer）同埋*導師*（Tutor / Instructor）。另外，由於大學生通常已經係成年人，所以啲學生通常係直接叫佢哋個名（例如 Peter, L.C.）
* 補習社
* 興趣班：呢啲好多時都係叫導師（Instructor）

睇埋
--

* 香港教師
* 士大夫

攷
-

1. ↑  "先生 (sin1 saang1 | xian1 sheng5) : mister, Mr.; husband; teacher - CantoDict". *www.cantonese.sheik.co.uk*. 喺2023-07-29搵到.
**紅色經典歌曲**，有時簡稱**紅歌**，係當今中國即指同中國共產黨同中華人民共和國有關嘅，係歌頌中國共產黨、歌頌其阿頭（尤其是毛澤東）、歌頌讚美其軍隊（中國工農紅軍、八路軍、新四軍、中國人民解放軍、中國人民志願軍等）、歌頌偉大祖國（中華人民共和國）、歌頌社會主義、民族主義及毛澤東個人主義歌頌改革開放同促進民族團結嘅歌。

此外，喺北韓、越南、蘇聯同東歐社會主義國嘅一啲類似歌曲亦被稱為**紅色經典歌曲**。而蘇聯解體同東歐劇變後，由於共產黨時代完咗，紅色歌曲亦隨之衰落，除俄羅斯之外嘅國已經好少聽到紅色歌曲嘅公開演唱同發行；而俄國紅色歌曲嘅演唱場合多半紀念衛國戰爭（第二次世界大戰）勝利，俄國亞歷山德羅夫紅旗歌舞團會演唱幾首紀念第二次世界大戰嘅蘇聯軍歌；但係俄國嘅部分紅色歌曲亦隨住蘇聯解體而改變填詞，淡化咗歌頌共產黨嘅色彩，好似《牢不可破的聯盟》。

名稱由來
----

因為中國共產黨、中國人民解放軍、中華人民共和國都以紅色為其主要色，歌頌讚美佢哋嘅歌曲因此被冠以「紅色歌曲」嘅名稱。

影響
--

這些紅歌在文革期間充分洗腦了大部份中國人，導致出現了各種極端個人崇拜，還延伸出各種紅歌，例如《東方紅》、《天上太陽紅紅彤彤》、《沒有共產黨就沒有新中國》、《社會主義好》等歌曲，給予當時的中國人很大的影響，隨著1976年毛澤東去世，這種造神運動才結束。

好多中國人從小對紅歌耳濡目染，尤其係改革開放以前，其他形式嘅歌曲之類嘅藝術作品比較匱乏，被用於「抵制資本主義嘅糜爛風潮」，紅歌廣為傳唱。

但係改革開放以來，隨住港澳臺文化同西方文化嘅進入，大量流行歌曲湧入中國大陸，對紅色歌曲造成咗一定嘅衝擊。不過直至而家，官方舉辦嘅大型文藝活動，紅色歌曲仍然係必不可少嘅節目。

薄熙來主政重慶後，喺當地大力提倡唱紅歌運動，2008年7月7號，重慶當局公佈咗推薦嘅紅歌曲目，包括「27首革命歷史經典歌曲、18首現代經典歌曲」，重慶官方媒體亦對唱紅歌運動大事渲染，甚至出現咗靠紅歌挺過化療嘅報導。2010年，重慶想主辦「中國紅歌會」，引起江西電視臺抗議，稱其嚴重侵權。自從2012年薄熙來事件爆發後，薄被撤職並被雙規處分，改由張德江主政，重慶嘅唱紅風潮亦隨之衰退。

喺2007年至2012年期間，前重慶市委書記同中央就「發蛋糕定係分蛋糕」等話題進行爭辯，並同烏有之鄉等質疑改革，懷念階級鬥爭嘅群體來往甚密，有違和諧社會嘅大方向。而佢嘅大搞形式主義，全市大唱「紅歌」嘅做法，亦經常被同佢嘅政績聯想喺一齊，以致喺佢落馬以後，好多省市同地區政府叫停咗「紅歌」一名，或轉以「愛國歌曲」或較為低調嘅詞語來稱愛國勵志嘅歌曲。

雄歌
--

雄歌係"紅歌"嘅另一個名稱，意為"壯志歌曲"。好多重視愛國主義同社會道德紀律建設嘅國家，通常都會大力推廣愛國歌曲，勵志歌曲，革命歌曲，軍歌，青少年歌曲，改革開放歌曲等。中國嘅紅歌，其功能同呢啲壯志嘅歌曲係相同嘅，而且各地喺推廣宣揚紅歌嗰陣，選曲亦甚廣，經常將經典蘇聯歌曲，抒情愛國歌曲，宣揚愛家鄉愛人民嘅歌曲，對越自衛反擊戰時嘅小草等歌曲，優秀嘅勵志流行歌曲，宣揚法制觀念嘅歌曲等，納入紅歌演唱之列，亦達到咗鼓舞士氣，宣揚愛國嘅目的。但雖然選曲甚廣，但"紅歌"一名顯然比事實上嘅曲目要狹窄。而且"紅歌"一名會畀人以局限於抗戰同建國初革命歌曲嘅錯覺，甚至聯想到文革時期過分歌頌個人崇拜嘅"造反歌曲"或"忠字舞"，"語錄歌"等，同時代明顯脫節。因而，"雄歌"或"壯志歌曲"等名，較能涵蓋"愛國歌曲"，"經典蘇聯歌曲"，"各國嘅節拍昂揚嘅歌曲同優秀民族歌曲"，"革命歌曲"，"軍歌"，"青少年團隊歌曲"，"青少年勵志歌曲"，"進步歌曲"等多種體裁不同，目的相同嘅歌曲類型。

著名嘅紅歌手
------


|  |  |  |
| --- | --- | --- |
| * 才旦卓瑪
* 郭蘭英
* 鄧玉華
 | * 宋祖英
* 李雙江
* 彭麗媛
 | * 韓紅
* 湯燦
* 劉秉義

  |

其中宋祖英、李雙江同彭麗媛由於有解放軍文工團嘅背景，深受黨政軍高層賞識，並被拔擢為相當於解放軍少將或大校嘅文職級別。

著名嘅紅色歌曲
-------

紅色歌曲清單（英文：List of socialist songs）


|  |  |  |
| --- | --- | --- |
| * 《東方紅》
* 《歌唱祖國》
* 《我嘅祖國》
* 《沒有共產黨就沒有新中國》
* 《花兒為甚麼這樣紅》
 | * 《唱支山歌給黨聽》
* 《瀏陽河》
* 《映山紅》
* 《北京嘅金山上》
* 《游擊隊之歌》
 | * 《草原上升起唔落嘅太陽》
* 《十送紅軍》
* 《南泥灣》

  |

軼聞
--

內文：唱紅歌、讀經典、講故事、傳箴言
重慶因市委書記薄熙來推動大興唱紅歌嘅活動引起咗極大爭論，被網友冠以「西紅市」（普通話同「西紅柿」同音，即係番茄）嘅稱號。

攷
-

1. ↑  〈唱紅歌讀經典：永褒重慶精氣神嘅「青春維生素」〉. 華龍網. 2009年3月10號. 原著喺2010年1月14號歸檔. 喺2010年5月25號搵到.
2. ↑  〈「紅歌」點燃重慶激情 奏響時代嘅最強音〉. 重慶日報網. 2008年7月11號. 原著喺2009年4月28號歸檔. 喺2010年5月25號搵到.
3. ↑  〈重慶癌症晚期患者靠唱紅歌挺過化療(圖)〉. 新浪新聞，轉自重慶日報. 2011年6月22號. 喺2011年8月4號搵到.
4. ↑  〈江西電視臺發表嚴正聲明：重慶辦「中國紅歌會」嚴重侵權〉. 中國江西網. 2010年4月15號. 喺2010年5月25號搵到.
5. ↑  〈一周 热词\_中国网〉. 原著喺2012年7月17號歸檔. 喺2012年11月9號搵到.
**大白鯨超級運輸機**（正式編號**空中客車/SATIC A300-600ST**）係歐洲空中客車工業以A300客機為基礎改造而成，主要用來運送飛機半成品嘅特種運輸機。

特徵
--

大白鯨超級運輸機雖然名義上係A300-600R嘅衍生機型，但係除徂機體底部同主翼之外，其他所有部份都重新設計過：為徂裝得落廣體客機（例如A330同A340）嘅半成品，國際特殊飛行器運輸公司為爾種超級運輸機設計徂一個圓筒形嘅超大機身；而為徂配合超大機身帶來嘅空氣動力狀況，設計師加大徂超級運輸機嘅垂直尾翼同水平尾翼，重喺水平尾翼嘅末端加裝徂垂直安定面，以增加飛行穩定性。

性能諸元
----

運送飛機機頭半成品嘅大白鯨超級運輸機。

| 編號 | Airbus A300-600ST |
| --- | --- |
| 機組 | 兩名飛行員一名飛航工程師兼導航員 | 機翼表面積 | 258.80平方米 |
| 全長 | 56.15米 | 最大起飛重量 | 一號機：153噸二/三/四/五號機：155噸 |
| 翼展 | 44.84米 | 最大降落重量 | 140噸 |
| 全高 | 17.24米 | 巡航速度 | 0.69馬赫 / 295節 |
| 貨艙長度 | 37.7米 | 續航距離 | 2779千米（載重40噸）4632千米（載重26噸） |
| 主貨艙寬度 | 7.31米 | 最大載油量 | 23860公升 |
| 機身底部寬度 | 5.28米 | 引擎 | 通用電氣CF6-80C2A8 |
| 輪距 | 11.05米 | 推力 | 12萬牛頓 |

歷史
--

運送飛機機身半成品嘅大白鯨超級運輸機。
運送國際太空站組件嘅大白鯨超級運輸機。
空中客車係歐洲飛機製造商聯合組建嘅企業，因此空中客車飛機嘅部件，係先由分散喺歐洲各地嘅廠房組裝成半成品，然後再運到法國圖盧斯或者德國漢堡嘅總裝廠房道進行總裝嘅。空中客車早期試過用公路或者鐵路運輸爾啲半成品，但係成本高不但止，效率亦都好低。於是喺1972年，空中客車由美國太空總署接收徂四架「超級彩虹魚」運輸機，專門用來空運半成品。

到徂20世紀90年代，空中客車接到嘅生意越來越多，但係四架超級彩虹魚運輸機就日益老化，已經越來越跟唔上空中客車嘅需求。於是空中客車決定開發一種自己嘅超級運輸機。同為空中客車成員企業嘅法國宇航集團同德國戴姆勒－奔馳航太集團共同組建徂一間子公司「國際特殊飛行器運輸公司」（英文：Special Aircraft Transport International Company），專門負責研發同製造爾種新飛機。設計完成之後，由西班牙飛機製造公司負責製造機身底部同垂直尾翼、德國易北飛機製造廠負責製造貨艙、英國咸保航空結構集團同德國多尼亞飛機製造廠負責製造機頭嘅一體成型掀罩式貨門、法國立迪哥耶夏飛機製造廠負責製造駕駛艙、法國芝隆德軍機維護及保養集團負責最後總裝。第一架新飛機喺1992年9月開始製造，1994年9月第一次試飛，喺經過徂335個鐘頭嘅試飛之後，喺1995年10月25號獲得法國政府嘅適航證書,1996年1月投入商業運營。由於新飛機嘅外型好似一條白鯨，所以好快有徂「大白鯨」爾個花名。

喺大白鯨一號機得到適航證書之後，空中客車又先後製造徂四架大白鯨超級運輸機。為徂更有效恁運營爾五架超級運輸機，喺1996年，空中客車將國際特殊飛行器運輸公司改組為「空中客車國際運輸公司」，除徂運輸飛機部件同半成品之外，重開始對外提供貨運包機服務，先後運輸過貨船化學品儲存罐同國際太空站補給模組等超大件貨物。其中最出名嘅一次任務係1999年受命運送盧浮宮博物館嘅鎮館之寶之一，法國畫家歐振·德拉古魯華嘅畫作《自由引導人民》去日本東京國立博物館展出——為徂慶祝今次非凡嘅任務，空中客車特登將放大徂嘅《自由引導人民》噴徂係執行今次任務嘅大白鯨三號機機身兩邊。

空中客車國際運輸公司原本預計：全球各地重需要起碼20架大白鯨來滿足運輸超大件貨物嘅需求。可惜嘅係，大白鯨運輸機雖然載貨量把炮，但係偏偏航程唔夠長，飛歐洲各國無乜問題，但係就跨越唔到任何一個大洋，於是喺五號機出徂廠之後，爾種超級運輸機就無再收到過任何訂單。而大西洋另一邊嘅死對頭波音集團亦都照版煮糊，以波音747貨機為基礎製造徂四架波音747-400夢幻運輸機，主要用來運輸波音787客機嘅機身部件。

### 大白鯨XL

內文：大白鯨XL
2014年7月，空中客車宣佈將會以A330-200F貨機為基礎，結合A330-300嘅部份設計，研製新一代嘅大白鯨超級運輸機「大白鯨XL」。新嘅大白鯨XL唔單止有更大嘅貨艙，重會重新設計包括機尾同垂直安定面在內嘅好多個機身組成部份。

註解同參考
-----

### 參考

1. 1 2  "Beluga: for outsized cargo transport". 空中客車. 原著喺2014-08-28歸檔. 喺2017-02-23搵到.
2. 1 2 3  "RESTRICTED TYPE-CERTIFICATE DATA SHEET EASA.A.014" (PDF). 2010-05-05. 原著 (PDF)喺2015-01-22歸檔. 喺2017-02-23搵到.
3. 1 2 3  "Airbus A300-600ST Beluga". *Airbus A300-600ST Beluga*. Aerospace-Technology.com. 喺2017-02-23搵到.
4. ↑  "Airbus Transport International Snc". 彭博. 喺2017-02-23搵到.
5. ↑  "Airbus A300-600ST Beluga". Aerospace-Technology.com. 喺2017-02-23搵到.
6. ↑  "Another module for the International Space Station leaves Turin". 歐洲太空總署. 喺2017-02-23搵到.
7. ↑   `{{cite news}}`: Empty citation (help)
8. 1 2   `{{cite news}}`: Empty citation (help)
9. ↑  "Airbus says giant Beluga XL will be 'patchwork' plane". 《每日郵報》. 喺2017-10-18搵到.
10. ↑  "Airbus reveals some of the key differences between current Beluga and new Beluga XL airlifter". Deeside.com. 2016-12-27. 喺2017-10-18搵到.

睇埋
--

* 大白鯨XL超級運輸機
* 波音747-400 LCF
**薛浩然**（英文：**Kingsley Sit Ho-yin**，1949年—）係香港測計師，做過香港立法局議員、新界鄉議局議員同屯門區議會議員。佢係鄉議局前任主席劉皇發嘅妹夫、現任主席劉業強嘅姑丈。

簡歷
--

薛浩然喺1988年香港立法局選舉時，喺南九龍選舉團間接選舉入面，當選香港立法局議員，亦做過屯門區委任議員等。

薛浩然係現任鄉議局研究中心主任，主要對香港同新界的歷史、政治同文化進行研究，此外亦長期研究西藏的政治同埋宗教關係。著有《為誰風露立中宵——劉皇發言論集》、《香港的郊野公園：發展、管理與策略》、《新界小型屋宇政策研究：歷史、現狀與前瞻》等書。2018年2月，其所著《中國夢、中國革命與中國共產黨》喺香港出版發行。近年著有《香港馬照跑——東西方文化融匯下的香港賽馬事業》。

薛浩然曾於亞洲電視《把酒當歌》、香港電臺《千禧年代》等眾多媒体節目中擔任嘉賓。

2008年被指欠債56萬幾緡，畀前生意夥伴Leung Chi Shing入稟高院呈請破產。薛浩然反對破產呈請，但高院法官不接受薛的抗辯被頒下破產令。

著作
--

《誰為風露立中宵——劉皇發言論集》

《香港郊野公園法規彙編——從1976年草案首讀到法例訂立與其後所作出的修訂過程》

《香港的郊野公園：發展、管理與策略》

《香港農業的復興——香港新農業政策研討論文集》

《新界小型屋宇政策研究——歷史、現狀與前瞻》

《詩詞畫意中的新界》

《中國夢、中國革命與中國共產黨》

《香港新界「祖堂」土地問題——歷史、現狀與前瞻》

《就如何釋放和綜合利用新界祖堂土地問題之意見書》

《薛浩然評論集——時事·政治·歷史·宗教·文化》

《香港馬照跑——東西方文化融匯下的香港賽馬事業》

*Country Parks Ordinance and Regulations of Hong Kong: A Legislative Review——1976 to 2013*

*Land of "Tso/Tong" — peculiar collective Land holding in Hong Kong’s New Territories︰A review of its history, culture characteristics and legal implications*

屋企人
---

薛浩然同埋老婆劉麗芳有一個仔一女：薛大公、薛匯文。[未記出處或冇根據]

出面網頁
----

* 〈香港特別行政區立法會 - 議員資料庫〉 (繁體中文). 香港特別行政區立法會.
唔好同**石湖墟賽馬會遊樂場**搞亂。
**石湖墟遊樂場**（英文：**Shek Wu Hui Playground**）係位於香港新界上水石湖墟嘅一個公園，係上水最早建成公共休憩場所之一，早係1950年代尾石湖墟第二次重建後已經喺度。雖然歷嚟做過好多次翻新，不過佈局基本上都無改變，而家由康樂及文化事務署管理。

設施
--

遊樂場位於石湖墟內核心地段，周圍有唐樓包圍，鄰近上水公共交通總站同龍琛路商住區，地理位置便利。因此呢度係區內使用率最高嘅球場之一，亦有大量居民喺呢度休息，而來往龍琛路同符興街行人會避免經過人多車多嘅街道，都會選擇直接穿過石湖墟遊樂場入面嘅籃球場。

1970年代，電視廣播喺香港逐漸興起，但當時大多數市民未有經濟能力買電視機，政府曾經喺石湖墟遊樂場入面嘅兒童遊樂場擺放一部細電視機，畀附近居民免費睇電視節目，以前居民只可以係有電視機嘅涼茶鋪或電器店舖門前面睇電視。後來香港經濟起飛，市民收入增加，電視機變得普及後，遊樂場就無再擺放電視機。

自2010年前後，香港水貨活動越來越普及，鄰近香港同內地邊境嘅上水首當其衝，石湖墟遊樂場南面同北面都有大量商鋪改為服務水貨活動爲主嘅藥房同化妝品店，附近街道成日俾水貨客搞到水泄不通，經常有水貨客喺遊樂場入面休息或者用廁所，令到人流更多。

而家石湖墟遊樂場足球場都會用作舉辦學界地區足球賽同埋地區節慶活動。

北區年宵市場
------

每逢農曆新年前一星期，香港政府都會喺石湖墟遊樂場足球場同埋籃球場舉辦**北區年宵市場**（英文：**North District Lunar New Year Fair**），設置大約90個攤位，自從北區第一次舉辦年宵市場開始就喺石湖墟遊樂場舉行，到而家已經有幾十年歷史，一般嚟講足球場嗰邊係年花濕貨檔口，籃球場嗰邊以售賣賀年飾物同食品等乾貨爲主，雖然規模唔算大，但每年都會吸引大量區內居民入場選購應節貨品。

設施
--

設施有一個七人硬地足球場、一個籃球場、一個兒童遊樂場同埋一個公廁。

開放時間
----

遊樂場每日24小時開放，無閘門。

參考
--

1. ↑  康樂及文化事務署：設施及場地
2. ↑  Now新聞：《假期前上水再擠滿內地水貨客》，2014年12月17日。
3. ↑  〈蘋果日報：《【水貨圍城】侯志強巡場：要嚟嘅始終要嚟》，2016年3月8日。〉. 原著喺2017年11月7日歸檔. 喺2022年3月23日搵到.
4. ↑  〈東方日報：《學界女子七人足球聯賽 石湖墟遊樂場煞科》，2017年5月6日。〉. 原著喺2017年11月7日歸檔. 喺2022年3月23日搵到.
5. ↑  〈文匯報：《石湖墟商會嘉年華慶70周年》，2010年12月17日。〉. 原著喺2011年2月1日歸檔. 喺2022年3月23日搵到.
6. ↑  香港政府食物環境衞生署公告：《2018年農曆年宵市場攤位競投》
7. ↑  康樂及文化事務署：設施及場地
呢篇文講香港嘅地名。搵緊廣州嘅地名嘅話，請睇〈**石湖村**〉。
石湖墟農產品市場
1898年《展拓香港界址專條》附圖中嘅石湖墟（Shek-u-hü），圖中下部份
**石湖墟**（Shek Wu Hui或Shek-u-hü）喺香港上水，係當地一墟，喺家下港鐵東鐵綫上水站東北。上水粉嶺未成新市鎮之前，呢個墟係上水、粉嶺、沙頭角同打鼓嶺各村做生意嘅地方。個墟舊時由廖氏打理，後尾因為秤佣不公，部份鄉民喺粉嶺另立聯和墟，變成新界東北兩大墟市。後尾因為上水變成新市鎮，唔單單係個墟，石湖墟就變成上水嘅舊市區，係個商住混合區，有唔少舖頭，運輸署劃咗部份街做行人專用區。

分佈
--

石湖墟嘅街多數用【新】字開頭，就有新豐路、新健街、新康街、新財街、新發街、新成路、新功街、新樂街、新祥街、新勤街。而另有巡撫街同符興街。

史
-

石湖墟未係墟之前，係個石塘，供人採石。石湖就係石塘咁解。

大清康熙元年，即係1662年，朝廷為咗唔畀居民接濟鄭成功，實行遷界，令沿海五省居民向內遷五十里，沿海居民流離失所。康熙四年，即1665年，兩廣總督周有德同廣東巡撫王來任上奏請求復界。到咗康熙八年，1669年，清廷批准復界，居民先至返鄉下重建。兩人死咗之後，居民集資喺石湖墟建報德祠，以紀念兩人恩惠。

石湖墟1955年大火時，報德祠焚燬，剩低巡撫街紀念兩人。1956年又大火，兩場大燒石湖墟燒到頹垣敗瓦，1964年先重建好，墟內好多數係當時起。

1993年香港政府將新成路舊街市，搬到家下石湖墟新街市。

喺21世紀，石湖墟成為水貨客集中地之一。

相集
--

* 石湖墟近龍琛路石湖墟近龍琛路
* 新豐路新豐路
* 新祥街新祥街
* 符興街符興街
* 新康街新康街
* 新康街行人專用區新康街行人專用區
* 石湖墟郵政局石湖墟郵政局
* 行樂坊行樂坊

睇埋
--

* 北區
* 上水
* 粉嶺上水新市鎮
* 聯和墟

出面網頁
----

* 運輸署 - 上水石湖墟
由尖沙咀望向紅磡建築群
觀音廟
海名軒
黃埔花園
**紅磡**（**Hung Hom**或者**Hunghom**）係香港九龍半島嘅舊區，如果用紅磡三約嘅廣義範圍就包埋紅磡灣、黃埔、大環、鶴園、老龍坑同埋土瓜灣。行政上來睇，大部份嘅地方都喺九龍城區內，但亦都有少部份好似香港理工大學、香港體育館同埋香港海底隧道九龍入口喺油尖旺區。

家下呢區多數係住宅樓，公共屋邨同私人屋苑。不過舊時紅磡有工業好似黃埔船塢、商業、但隨住舊區重建，以及紅磡灣大規模填海，連紅磡碼頭亦都要搬，而家黃埔亦都包括喺紅磡區內，呢區差唔多係純住宅區。新填海地有私人屋苑半島豪庭、海灣軒、香港理工大學學生宿舍等等。

另外紅磡亦係殯儀行業嘅集中地，喺暢行道、暢通道同溫思勞街一帶，有三間大嘅殯儀館同埋九龍公眾殮房，加埋附近啲整花牌嘅花店、棺材舖、私人骨灰龕（樓上舖）同其他殯儀行業舖頭，附近嘅酒樓亦常年供應解穢酒套餐，喺呢區嘅一大特色。

呢區有條海濱長廊可以由海逸豪園經紅磡碼頭行到尖沙嘴，而車亦可以用紅磡繞道短時間直出尖沙嘴。

史
-

紅磡係大環同紅磡灣組成，最初只有大灣（大環）笪地。1884年開始，香港政府就開始喺紅磡灣填海，當時重未叫紅磡。1909年，當時有建築工人打一口井時，發現湧出來嘅井水係硃紅色。有風水專家歸咎於動土傷咗龍脈，流出龍血。另一方面，井水化驗結果顯示，咁紅係因為有硫化鐵同汞化物。無論點都好，因為紅色嘅井水，呢處就叫紅磡。

社區環境
----

### 私人屋苑

維港星岸內園嘅9幢獨立屋Gardens by the Harbour
* 海濱南岸
* 維港星岸
* 昇御門
* 紅磡花園
* 紅磡灣中心
* 黃埔花園
* 黃埔新邨
* 海逸豪園
* 半島豪庭
* 海名軒
* 都會軒

### 公共屋邨

* 家維邨
* 紅磡邨

公共設施
----

香港理工大學校園外貌
### 大專院校

* 香港理工大學

### 基礎教育

* 聖匠中學
* 聖公會奉基千禧小學
* 聖公會奉基小學
* 馬頭涌官立小學 (紅磡灣)
* 黃埔宣道小學
* 葛量洪校友會小學

### 醫療服務

* 紅磡健康院

### 休憩

#### 康樂及泳池

* 香港體育館
* 和黃公園
* 大環山公園
* 大環山游泳池

#### 購物點

* 國際都會
* 黃埔新天地

### 寺廟、教堂

* 觀音廟
* 聖匠堂
* 聖母堂

### 殯儀館

* 萬國殯儀館
* 世界殯儀館
* 寰宇殯儀館

交通
--

海底隧道九龍入口
紅磡碼頭
### 主要交通幹道

* 機利士南路
* 香港海底隧道
* 紅磡道
* 紅磡繞道
* 馬頭圍道
* 蕪湖街
* 差館里

### 公共交通

* 渡輪
	+ 紅磡 - 北角
* 紅磡站：港鐵東鐵綫、屯馬綫
* 何文田站：港鐵觀塘綫、屯馬綫
* 黃埔站：港鐵觀塘綫

### 中港鐵路運輸

* 紅磡站（來往中國大陸、香港之間嘅城際鐵路運輸服務，包括香港去深圳、廣州、上海、北京等城市）

睇埋
--

* 九龍城區
* 油尖旺區

座標:  北緯22°18′26.67″東經114°10′59.78″
**阿晶**（阿Jane）（中文：**劉靜儀**、葡萄牙文：**Lao Cheng I**，1994年11月18號—2023年7月26號），係澳門娛樂圈公司微辣嘅前經理人，因2023年帶着抑鬱症自殺及其後出現嘅公司老板加蔥（林茂發）疑似感情傷害傍至少六個微辣成員疑似集體精神欺凌渠嘅熱議而轟動港澳。

經歷
--

阿晶（Jane）曾經係娛樂圈公司兼YouTube頻道微辣嘅經理人，喺2013年加入，而喺2021年退出，轉做KOL，2023年燒炭自殺死亡。按阿晶公開嘅遺書傍兩人於社交媒體發佈嘅影片，阿晶於微辣在職時同老細之一加蔥成為情侶，並懷有其骨肉，後來被對方遊說到獨自墮胎，自始患有情緒病，再跟着加蔥向阿晶表示係不婚主義者，再過一排分手，時為2021年，阿晶過徂無幾耐離職做獨立KOL，抑鬱症持續，再後來加蔥向阿晶嘅舊閏蜜兼微辣職員儀仔（Katherine）求婚，並一齊喺網上經常以恩愛未婚夫妻身份亮相，另外六個微辣藝員亦曾經同阿晶喺網上隔空毋友善恁互動，尤其是一段六人合拍嘅揶揄影片，令大把網友相信恁係渠等夾份對阿晶職場欺凌傍網絡欺凌嘅證據，加重其引致自殺嘅病況。

參考
--

1. 1 2  微辣阿晶離世｜千字文遺書透露因墮胎而患上情緒病 揭曾遭前同事恐嚇
2. ↑  微辣阿晶｜生前3段錄音揭加蔥唔陪墮胎覆診　更因一事醫院發脾氣
3. ↑
4. ↑
「月」跳轉嚟呢度。要睇一年十二個月嘅月，請去【**月份**】。

**月亮**，簡稱**月**，有指舊時叫做**月光**，古代叫**太陰**，天文學上叫佢做**月球**或者**地衛一**，用☾來代表佢，係地球唯一嘅天然衞星，太陽系第五大衞星。佢嘅標誌係新月。月亮係地球望上天第二光嘅嘢，夜晚重係最光嘅嘢。而叫月球，就係天文學家發現，月亮其實係一個球體，作以就叫月球喇。而科學文章多數叫佢做月球。

月球同地球嘅平均距離係384,405千米（238,857英里）。月球嘅直徑係3,476千米（2,160英里）。由月球反射嘅太陽光，用1.3秒就射到落地球。

1969年9月美國派出「阿波羅11號」太空船往返月球，任務期間杭思朗同艾德靈成為最先登陸月球嘅人。美國「阿波羅」登月計畫至阿波羅17號完。

形成
--

### 捕獲論

捕獲論認為月球一開始並唔係地球嘅衛星，係一粒圍住太陽轉嘅小行星，之後畀地球嘅引力吸住咗，變咗做衛星。

### 撞擊論

撞擊論就認為，好耐以前有一粒火星咁大嘅行星，叫做世亞，撞咗落地球，然後佢同地球嘅碎片因為引力黐埋一齊，變咗做月球。

### 離心論

喺離心論入面，當地球形成嗰陣，月球因為離心力由熔融嘅地球表面剝離，但係呢個理論解釋地月系統高角動量。

正面同背面
-----

月球係一個天然衞星，月球嘅正面永遠對住地球。另一方面，除咗響月面邊沿附近嘅區域因天秤動而間中可見之外，月球嘅背面絕大部分唔可能由地球睇得見。響冇太空探測器嘅年代，月球嘅背面一直係個未知嘅世界。

月球背面嘅一大特色係佢幾乎冇月海呢種較暗嘅月面特徵。而當探測器運行到月球背面嗰陣，佢就唔可以同地球直接通訊。

|  |  |  |
| --- | --- | --- |
|  |   |  |
| 正面（地球上睇到） |   | 背面（地球上睇唔到） |

月蝕
--

內文：月蝕
2019年7月16日嘅月偏食
**月蝕**係一種特殊嘅天文現象，指當月球運行到地球嘅陰影部份嗰陣，即係太陽、地球、月球啱啱好（或幾乎）響同一條直線上，響月球同地球之間嘅地區會因為太陽光被地球擋咗，睇到月球少咗一嚿。

水嘅存在
----

自古以來，彗星同隕星不斷咁撞擊月球。呢哋物體中嘅大部分都有水。來自太陽光嘅能量將呢哋大部分嘅水分分解成組成佢嘅元素，氫同氧。兩者通常都會即刻飛離月球。但係，有科學家提出假說，認為重有相當含量嘅水喺月球之上，例如響表面或深藏響月殼入面。美國克萊門汀任務顯示，一啲細小嘅水冰冰塊（含水彗星撞擊後嘅碎片）可能收埋響永久冇太陽照區域嘅月殼入面未融。雖然呢哋冰塊好細，但總水量可能相當可觀（約有1立方公里）。

而有啲水分子，亦可能響月面彈跳其間跌入隕石坑而收埋響入便。由於月球自轉軸相對於黃道面法線有1.5度嘅輕微傾斜，部分極區嘅隕石坑底部從來冇受太陽光照射，響永久嘅影子入便。克萊門汀任務曾經測量月球南極呢哋隕石坑並繪製成地圖。科學家期望可以響呢類隕石坑中揾到水冰，並開採同利用太陽能電力或者核能來電解成氫同氧。月球上可用嘅水量大大影響咗人類響月球上住嘅成本，因為由地球運送水（或氫同氧）貴到不切實際。

由阿波羅號上嘅太空人響月球赤道附近收集嘅岩石冇任何水分。月球勘探者號或其他近期研究（例如：史密森學會）都冇揾到液態水、冰或者水蒸氣嘅直接証據。然而，月球勘探者號嘅結果指出響永久無日照區有氫，並可能以水冰嘅形式存在。

2009年11月13號美國太空總署宣布響月球發現水，兩粒衞星月球坑觀測同感測衞星響10月初撞月球南極所彈出嘅塵，科學家分析有關數據，確認月球有水 。

內部構造
----

月球表土嘅化學成分（由月面嘅岩石推導出嚟）| 化合物成分 | 型式 | 成分 (wt %) |
| --- | --- | --- |
| 海 | 高地 |
| 二氧化矽 | SiO2 | 45.4% | 45.5% |
| 氧化鋁 | Al2O3 | 14.9% | 24.0% |
| 氧化鈣 | CaO | 11.8% | 15.9% |
| 氧化鐵 | FeO | 14.1% | 5.9% |
| 氧化鎂 | MgO | 9.2% | 7.5% |
| 二氧化鈦 | TiO2 | 3.9% | 0.6% |
| 氧化鈉 | Na2O | 0.6% | 0.6% |
| 總計 | 99.9% | 100.0% |

內文：月球內部構造

睇埋
--

* 太陽
* 夜空
* 雪月花

參考
--

1. ↑  廣東俗語考 釋天時
2. ↑  "Clementine Explores the Moon". *www.lpi.usra.edu*. 喺2022-06-16搵到.
3. ↑  〈美國太空總署宣布月球發現水〉. 《中國廣播公司》. 14-11-2009. `{{cite news}}`: Check date values in: `|date=` (help)CS1 maint: url-status (link)
4. ↑  〈美国航天局13日宣布:月球上存在水〉. 《網易》. 14-11-2009. `{{cite news}}`: Check date values in: `|date=` (help)
5. ↑  Taylor, Stuart Ross (1975). *Lunar science: A post-Apollo view*. New York, Pergamon Press, Inc. p. 64.

維基同享有多媒體嘅嘢：  
 **月**

維基語錄收錄咗同呢篇文相關嘅摘錄：
**月**

| * 睇
* 傾
* 改
太陽系 |
| --- |
|  |
| **太陽同八大行星**： | 太陽 · 水星 · 金星 · 地球 · 火星 · 木星 · 土星 · 天王星 · 海王星 · 第九行星 |
| **自然衞星**： | 木衞三 · 土衞六 · 木衞四 · 木衞一 · 月球 · 木衞二 · 海衞一 · 天衞三 · 土衞五 · 天衞四 · 土衞九 |
| **行星環**： | 木星環 · 土星環 · 天王星環 · 海王星環 |
| **矮行星**： | 穀神星 · 冥王星 · 妊神星 · 鳥神星 · 鬩神星 |
| **太陽系細嘢**： | **流星** · **隕星** · **小行星**（近地小行星 · 小行星帶 · 半人馬小行星 · 外海王星天體（柯伊伯帶 / 黃道離散天體）） · **彗星**（歐特星雲） |
熱狗車
炒栗子
**街邊小食**即條街邊賣嘅食品，唔同國、城市會有唔同特色。

英美加
---

英國、美國、加拿大嘅街頭小食傳統上主要係熱狗。但係有哋地方會有其他嘢，例如多倫多喺韓文區有韓國小食賣。

香港
--

街頭小食係香港飲食文化嘅一部分，例如有魚蛋（咖喱魚蛋）、雞蛋仔、格仔餅、腸粉、碗仔翅、缽仔糕、狗仔粉、涼粉、豬紅、牛雜、馬仔、糖葱餅、糯米糍、豆腐花、龍鬚糖、脆麻花、蛋散、生菜魚肉。大部分小食都係嚟自廣東，但亦有少數嚟自其他地方，例如馬仔係滿洲小食。

喺旺角花園街、油麻地登打士街同佐敦廟街好容易買到魚肉燒賣、潮州粉果、魚蛋、豬皮蘿蔔、牛雜、燒腸、韮菜豬紅、茶葉蛋、滷生腸、滷雞腎、臭豆腐、咖喱魷魚、煎釀三寶、粢飯、油炸雞髀、豉油皇炒麵、炸大腸、車仔麵、碗仔翅、花生醬薄餅、雞蛋仔同缽仔榚等。

澳門
--

澳門仍然保留唔少古老嘅特式小食。其中，有冷糕、豬扒包、麥芽糖、龍鬚糖、香蕉糕、花生糖、豬籠餅、光酥餅、豆沙餅、胡椒餅、蛋茶、燉蛋、葡萄撻、金錢餅［［牛雜］］呢啲。

台灣
--

早期嘅臺灣人，捉魚維生。遇上魚獲唔得嘅時侯，唯有喺自己屋企門前賣小食，維持生計，呢段時間叫做「度小月」。流傳至今，街邊小食，尤其是夜晚嘅市集，係台灣特色。

其中，有名嘅小吃有炸雞排、鹽酥雞、瑞士烤起司、魯肉飯、臭豆腐、烤肉、小酥餅、大腸包小腸、臭豆腐香腸、河粉煎、排骨酥、麻油雞、蔥油餅、烤玉米、肉圓、胡椒餅、蚵仔煎、棺材板、東山鴨頭、蘿蔔絲餅、雙胞胎、芝麻球、豆花、肉臊麵、牛肉麵、擔仔麵、蚵仔麵線、豬血糕、桶仔米糕、炒米粉、肉羹、手抓餅、鴨賞、蚵嗲、紅豆餅、燒餅酒條、涼麵、燒酒螺、雞卷、油飯、炸醬麵、麻醬麵、吻仔魚羹、魷魚羹、涼丸、青蛙下蛋、魚丸湯、黑白切、大薄片、大滷麵、牛舌餅、麻辣鴨血、關東煮、烤香腸、芒果冰、挫冰、冷熱冰、苦瓜汁、陽春麵、火雞肉飯、刈包、鴨肉飯、撈仔米粉咁。

新加坡
---

最近，政府積極翻新牛車水街邊小販檔攤，畀遊客重溫以前街邊小食嘅風味，有助旅遊業。風味小食有湯圓、餃子、海鮮燒烤、炒貴刁、咖喱喇沙、擔擔麵、羊肉湯、大蝦湯麵、沙爹、竹筒蒸飯、魚圓麵、肉骨茶、蚵仔煎、釀豆腐同埋豬腸粉咁。

日本
--

日本有一種叫「屋台」嘅流動小食檔；即係喺木頭煮食車上面，搭上一屋形嘅車頂。客人圍著木頭車食。「屋台」面臨淘汰，取而代之嘅係「立食」；即唔設座位，客人都係企喺度食。代表食物有 Oden、唔同風味嘅拉麵、好燒（蝦、魷魚、雞蛋、雜菜咁加入小麥粉，用鐵板燒成餅狀）、 玉子燒、八爪魚丸咁。

攷
-

1. 1 2 3 4  〈存档副本〉. 原著喺2008年12月31號歸檔. 喺2009年3月15號搵到.
|  |
| --- |
| **青衣大橋相關資料** |
| 路段總長度 | 0.61公里 |
| 車速限制 | 70km/h |
| 所在地區 | 香港新界西 |
| 起點 | 葵青區葵涌 |
| 終點 | 葵青區青衣 |
| 通車日期 | 1974年2月28號 |
| 收費 | 免費 |
|

青衣大橋舊石。條橋就響佢右邊。
左起：長青橋、青衣大橋及葵青橋
青衣大橋底部
**青衣大橋**（Tsing Yi Bridge）係香港一條高架嘅跨海大橋，響正藍巴勒海峽上面，連住青衣島東岸山腰，同埋響葵涌醉酒灣填地附近青洲個山腰。條橋係島上面幾間大公司夾份起嘅，響1974年2月28日由港督麥理浩開幕。起好之後就交畀香港政府，由政府出錢起埋其餘嘅路。自從青衣北橋起好之後，條橋又多個名叫南橋。日常生活中，市民普遍將兩條橋合稱做**南橋**，而兩橋同時係**葵青路**嘅組成部份，只係行車方向唔同。

不過，青衣大橋同葵青橋並唔係同時通車。響葵青橋落成之前，青衣大橋一直都係雙程行車；直到1999年，葵青橋通車，青衣大橋就改為只往葵涌方向。

橋身
--

青衣大橋全長610米，離海面高度26米，有兩綫行車道同埋兩邊行人路。

史
-

青衣大橋嘅落成，係為咗配合荃灣新市鎮青衣部份嘅發展。1970年代起，青衣開始發展，而且響該島設置加工場嘅石油公司推動下，香港政府決定起青衣大橋。大橋響1974年2月28號落成啟用，耗資1700萬港幣。當時香港總督麥理浩爵士主持開幕儀式。

1987年，青荃橋（青衣北橋）落成，減輕當時青衣大橋（青衣南橋）長期塞車嘅情況。因為北橋落成，1989年2月到1990年4月，青衣大橋可以封閉做第一次維修，當時要間歇性全綫封閉。

之後響1999年12月到2000年7月期間，路政署趁青衣大橋並排嘅青衣複製橋落成，同青衣大橋做第二次維修，拉直橋面。之後青衣複製橋負責入青衣方向，而青衣大橋負責葵涌方向。

2007年6月15號，運輸署將青衣大橋嘅車速限制放寬到每小時70公里。

註
-

1. ↑  〈政府憲報〉. 原著喺2007年9月27號歸檔. 喺2009年8月9號搵到.
**黄君裕** （ 粵拼：wong4 gwan1 jyu6，英文：Arthur Wong，1924年3月5號—2020年4月26號），台山大江鎮水樓潮慶村人氏，粵籍前美軍士兵，參加過二戰嘅歐洲戰事。原所屬部隊係美軍第五軍團28步兵師110團。 

喺1938年黃君裕嘅阿爺以仔「黃作良」嘅名，申請俾黃移民到美國嘅波士頓。1943年黃自願參加咗美國陸軍，加入咗第28步兵師，係登陸諾曼第嘅先遣部隊。戰後繼續住喺波士頓度，擔任過紐英崙中華公所主席、波城安良工商會會長、波士頓僑聲音樂劇社永久名譽會長，喺2020年4月26號喺波城華埠屋企度過身。遺體係落葬到佛士曉墓地（ 英文：Forest Hills Cemetery）。

作戰嘅經歷
-----

喺1944年6月5日嘅諾曼第奧馬哈海灘登陸戰，黃所在嘅先遣部隊就負責攻佔最出著名嘅呢個「死亡線」海灘，戰鬥後187人嘅部隊得返剩黃一個人生還咗。分隊喺跟著係轉戰法國、比利時、盧森堡、德國，戰役期間一路減員再增兵員，先後有400幾人陣亡，黃成為咗分隊出戰前189人入邊，戰後仲在身嘅6位倖存者之一。戰役期間黃仲試過係一手揸著掹咗保險嘅手榴彈，單槍匹馬對峙18個德軍，卒之俘虜嗮嘅傳奇功勳。 

1944年9月19號開始嘅許特根森林戰役，黃君裕喺盟軍開始進攻德國嘅前夜，奉命帶領一支巡邏隊入去德國嘅邊界度偵查，而最早發現咗德軍為阻擋坦克同車輛特設嘅障礙物，就係齊格菲防線嘅獨特防禦工事。黃同返盟軍上級報告嘅時候，就自己依照返文化認知、創造咗「龍牙」（dragon’s teeth）一詞去形容呢種障礙物。「龍牙」由此開始就好快喺部隊度流行開咗，載入咗二戰嘅史冊。

入咗德國境內後，1944年11月14號嘅作戰入邊，黃被炮彈嘅彈片擊中咗，整到咗頭部同背部，直到一個幾鐘後先被同袍送咗去救傷。之後黃君裕去到咗法國療傷，跟著喺1945年8月返咗去波士頓。

榮譽
--

直到咗2010年，喺麻省聯邦參議員克里（John Kerry）嘅積極推動下，黃先收到咗美國最高級別嘅軍事獎章，包括係紫心勳章（purple heart）、銅星勳章（bronze star）等。

攷
-

1. 1 2  Arthur Wong Obituary - Quincy, MA Dignity Memorial
2. ↑  "联邦议员克里为我找回了英雄勋章" 互聯網檔案館嘅歸檔，歸檔日期2021年2月12號，. 马福荫 台山人在美国
3. 1 2  "热血五邑人"之二：诺曼底登陆战台山籍华裔老兵黄君裕遗物回故里 2020-09-01 广州日报客户端
4. 1 2 3  二戰英雄黃君裕去世 曾在歐洲戰場立戰功 互聯網檔案館嘅歸檔，歸檔日期2021年2月12號，. 星島日報 2020-04-27
5. ↑  波士頓早年僑領黃君裕辭世 享年96歲 Blogger
6. ↑  台山籍老兵黄君裕：诺曼底登陆战役中的华人之光 2020-09-02 新浪网 江门广播电视台

出邊網頁
----

* 2015 Arthur Wong Interview Cantonese，YouTube
四名偽娘
**偽娘**（日文：男の娘／おとこのこ*Otokonoko*），又叫**偽女**、**女裝少年**、**女裝男子**，係日本文化中作女性打扮嘅男性。偽娘係ACG中嘅常見嘅一種定型角色，喺呢類作品中嘅偽娘除咗透過變裝，也時常係天生就帶有傳統上被視為女性化嘅特征。

偽娘通常喺生理和心理認同上都仍係男性，如果係跨性別女性、變性人、雙性人等等通常唔會叫做偽娘。

真實世界
----

偽娘喺日本演藝圈唔罕見，17世紀嘅歌舞伎表演中即有由男性演女角嘅「女形」，近代較知名嘅有1950年代嘅美輪明宏。唔少日本樂團嘅成員也會作偽娘裝扮，特咪係視覺系樂團，例如Versailles -Philharmonic Quintet-樂團嘅前任及現任吉佢手 Jasmine You 和 Hizaki、Malice Mizer嘅吉佢手Mana、以及和樂器樂團嘅貝斯手亞沙。

男性喺Cosplay時如果扮成女性角色，稱為Crossplay，也係一種偽娘。

紐西蘭 偽娘 coser 結佳梨 yukari 扮演 緋彈嘅亞莉亞 中嘅女主角神崎· H·亞莉亞

虛構作品
----

80年代嘅偽女代表作係江口壽史嘅漫畫《停止！！雲雀》（ストップ!!\_ひばりくん!），而大空雲雀就日本係漫畫界最早嘅偽娘，據講係因為江口老師想惡搞當時日本最興嘅少年少女戀愛。爾套漫畫響1981年開始作，喺2010年發最終篇《ストップ!!ひばりくん! コンプリート・エディション》（小學館クリエイティブ），發行咗二十七年。

90年代嘅偽娘代表人物係小野敏洋作嘅漫畫《光碼戰士》（バーコードファイター）女主角係有棲川櫻（有棲川桜）。響《光碼戰士》第11話入面證實，有棲川櫻係有性別不安症爾個病嘅11歲 少年：生理就係男性，但心理就係女性。同樣喺第11話入面，男主角虎堂烈（虎堂烈）話有棲川櫻唔係人妖：「佢嘅心理雖然係女人，但係佢嘅身體係真真正正嘅男人！」《光碼戰士》喺呢種年齡層嘅漫畫月刊中連載以偽娘為女主角嘅漫畫係相當大膽嘅作法；而喺有棲川櫻被證實係偽娘時嘅畫格內，小野敏洋喺左下角加一個細畫格「描繪」，等班讀者睇到爾一頁內容時驚訝嘅表情。 有人話，佢見過有個男人知道有棲川櫻係男仔嘅時候「震驚過度」，瞓咗係地下。 

2005年1月28號發售嘅十八禁漫畫《處女愛上姊姊》（處女はお姉さまに恋してる）主角叫宮小路瑞穗（宫小路瑞穂）。佢同2005年10月21號開播嘅《happiness!》（はぴねす!） 配角渡良瀨定 (渡良瀬定) 畀認為係千禧年代偽娘代表人物。

註
-

1. ↑  《光碼戰士》大然文化台灣中文版（以下簡稱大然版）單行本將有棲川櫻改譯為「有棲川櫻子」。

參考
--

1. ↑  Brian Ashcraft (2011-05-26). "What Is Japan's Fetish This Week? Male Daughters" (英文). Kotaku. 原著喺2019-04-16歸檔. 喺2019-04-16搵到.
2. ↑  《光碼戰士》大然版單行本第2卷（大然文化1993年11月初版一刷，ISBN 957-725-943-X）第53頁左半部，有棲川櫻畫像右手邊嘅講明文字：「討厭鱈魚蛋嘅11歲。」
3. ↑  《光碼戰士》大然版單行本第2卷（大然文化1993年11月初版一刷，ISBN 957-725-943-X）第140頁。
4. ↑  《光碼戰士》大然版單行本第2卷（大然文化1993年11月初版一刷，ISBN 957-725-943-X）第142頁。
5. ↑   《光碼戰士》大然版單行本第3卷 (大然文化1994年5月初版刷, isbn 957-25-0680-3) 第48頁。
**聖羅撒學校**係香港一間天主教女子小學，喺九龍基堤道4號。1948年創校，亦有開辦幼稚園同中學。幼稚園叫做聖羅撒幼稚園，中學叫做聖羅撒書院。喺2017香港最具教育競爭力小學50強龍虎榜排26。

辦學宗旨
----

聖羅撒學校由瑪利亞方濟各傳教修會於1948年創辦，係一間政府津貼女子小學。本著天主係愛同有教無類嘅精神，發展全人教育、優質教育。學校為咗畀學生有機會發揮潛能、培養學生具創意同獨立思考能力，除咗注重學生品德同學業知識之外，更重視學生靈性嘅薰陶，希望能夠培養兒童富有福音精神，對主忠誠，對人友愛，將來成為社會上良好嘅公民、服務社會，達致校訓「忠誠」、「仁愛」嘅美德。

全方位學習活動
-------

中樂團、管樂團、合唱團、柔道、劍擊、體操、花式跳繩、排球、閃避球、羽毛球、乒乓球、籃球、中文音樂劇、英文音樂劇、中國舞、書法班、輕黏土、繪畫、小女童軍、公益少年團、基督小先鋒、愛心義工、I.T.小Doctor、中西樂器訓練、魔力橋。

學校設施
----

課室、禮堂、圖書館、視藝室、音樂室、多用途活動、電腦輔助教學、常識室、數學室、英文室、語言學習室、學生活動室、小組教學室、空中花園、文物歷史室、小聖堂、舞蹈室、飲水機。

參考
--

1. ↑  panzhijun. 〈2017香港最具教育競爭力中學/小學/幼稚園50強 : 香港專業教育出版社-網上書城,香港最具教育競爭力中學/小學/幼稚園50強,服务全球华人的中英文書籍網上書店，中文書籍超過100萬冊，英文書籍超過17萬冊！〉. *www.hkpep.com* (英文). 原著喺2018-07-25歸檔. 喺2018-06-24搵到.

出面網頁
----

* 聖羅撒學校嘅官方網站
* 小學概覽-聖羅撒學校
**厘米**（廣東地區讀lei4 mai1，香港讀lei4 mai5；符號：**cmsi1 em1**；英式英文：centimeter；美式英文：centimeter）；喺繁體字界重可以寫做**釐米**；第個名係**公分**（gung1 fan1）；佢係國際標準長度嘅計量單位，就係一米嘅一百分之一噉解。

國際應用
----

絕大部嘅國家用國際標準長度，美國係例外。

長度轉換
----

1 cm =

10-2m
10-1dm
1 厘米 = 0.39370079 英寸（1 英寸 = 2.54 公分）

Unicode代碼
---------

喺Unicode範圍入面，佢為咗同而家嘅CJK編碼兼容，先至收錄咗同「cm」有關嘅符號：

| 單位 | 符號 | 喺Unicode嘅位 |
| --- | --- | --- |
| 厘米 | ㎝ | U+339D |
| 平方厘米 | ㎠ | U+33A0 |
| 立方厘米 | ㎤ | U+33A4 |

因為收錄只係為咗兼容，呢啲符號全部係全形（全角）字。

| * 睇
* 傾
* 改
國際長度單位 |
| --- |
| 
堯米（Ym） • 澤米（Zm） •  艾米（Em） • 拍米（Pm）  • 太米（Tm） • 吉米（Gm） •  兆米（Mm） •  千米（km） •  百米（hm） •  十米（dam） •  米（m） •  分米（dm） • 厘米（cm） •  毫米（mm） •  絲米（dmm）  •  忽米（cmm）  • 微米（μm）  •  納米／毫微米／塵米（nm／mμm） • 皮米（微微米）（pm／μμm） • 飛米（fm） •  阿米（am） •  仄米（zm） •  幺米（ym）
 |
順利紀律部隊宿舍全貌
順利紀律部隊宿舍一帶
**順利紀律部隊宿舍**（起緊嗰時叫做**利安道紀律部隊宿舍**；英文：**Shun Lee Disciplined Services Quarters**）喺香港九龍四順利安道32號，由王歐陽建築師事務所設計，喺1997年開始起，用咗3年幾時間落成。呢間宿舍由基座商場──利安商場、停車場同7幢8座樓宇組織而成（第4座同第5座相連），包含約2,000個住宅單位，係香港政府宿舍中戶數最多嘅建築群；每座有37層，每層8個單位（A至H）。宿舍面向香港扶幼會盛德中心學校，利安道旁有順利消防局、順利邨公園、佐敦谷公園、聖道迦南書院（中文：基督教中國佈道會聖道迦南書院）同滙基書院（東九龍）（中文：滙基書院（東九龍））。

順利紀律部隊宿舍嘅前身係順利臨時房屋區西面大部份嘅地方，整座宿舍被利安道同新清水灣道所包圍。

教育設施
----

附近有數間中小學及幼稚園
* 晶晶幼稚園(順利分校)（附設於商場內）
* 滙基書院（東九龍）（中文：滙基書院（東九龍））（利安里2號）
* 基督教中國佈道會聖道迦南書院（中文：基督教中國佈道會聖道迦南書院）（利安里6號）
* 順利天主教中學（順緻苑順緻街7號）
* 觀塘官立中學（中文：觀塘官立中學）（順緻苑順緻街9號）
* 中華基督教會基順學校（利恒樓側）
* 香港扶幼會盛德中心學校（利安里2號A）
* 保良局李筱參托兒中心（順利社區中心6樓）

康體設施
----

從佐敦谷公園嘅簕杜鵑園向東北望向順利紀律部隊宿舍
* 佐敦谷公園
* 順利邨遊樂場
* 順利邨體育館
* 順利邨公園

教會
--

* 天主敎（順利天主教中學內）

交通
--

住戶可以用多條巴士同專線小巴路線，去香港各區；亦有4條巴士線喺返回順利邨或順天邨時，繞經宿舍外面嘅利安道，方便居民出入。宿舍本身有一定嘅人口需求，所以亦有一條54S專線小巴路線，由宿舍前往黃大仙睦鄰街（循環線），方便居民前往黃大仙同鑽石山一帶。宿舍亦提供大量停車位畀住客用。
唔好同**安心出行**搞亂。
記者會錄影片段
**安心偷食事件**（簡稱：**安心事件**）係香港藝人黃心穎同許志安被揭發喺的士車廂內出現不當親密行為嘅舉動，呢件事件引起咗香港傳媒嘅廣泛報導。

香港《蘋果日報》2019年4月16號下晝喺網頁入面揭露有關黃心穎同許志安做咗一啲親密行為同消息，包括一段長約16分鐘嘅的士車廂影片。

當事人嘅反應
------

### 許志安

事件曝光之後許志安喺同日夜晚七點舉行記者會，表示當晚因為多人食飯，過後因為醉酒而出現呢個舉動，又因為酒醉起色心而未有迴避，對呢件事感到極之後悔。佢亦宣佈暫停手頭所有工作。

### 黃心穎

香港有眼鏡舖因應「反對黃心穎浪潮」，用紙張遮住黃心穎喺賣con廣告中嘅肖像。
黃心穎喺事後打電話搵無綫電視助理總經理樂易玲，話好後悔自己嘅行為，喺第二日喺社交平台帳戶貼文講聲對唔住。佢認自己做咗一件非常錯誤同埋難以令人原諒嘅事，所以好羞愧同埋內疚，仲向所有受事件影響同埋受到傷害嘅人講聲對唔住。佢話犯咗咁嚴重嘅過錯，實在無辦法面對自己、屋企人、男朋友馬國明、朋友、公司同埋電視台同事。佢希望外界能畀所有受牽連嘅人一啲空間，仲承諾將認真反省自己嘅過失，亦會接受懲罰同埋承擔後果。之後黃心穎去咗美國，一路都無公開露面。

### 馬國明同佢屋企人

喺影片曝光當日下晝，無綫電視等等嘅傳媒到馬國明喺太古城嘅屋企樓下問佢阿媽，佢阿媽話唔知呢件事。傳媒俾佢阿媽睇番嗰段片之後，佢更加話呢個情節同埋畫面似做戲。之後馬國明喺佢阿媽訪訪下問打電話嚟，叫佢唔好答傳媒嘢。佢阿媽重話對黃心穎印象普通，重透露出門前仍然睇到個仔喺屋企睇波，話佢之後會開工。

事發之後第二日，馬國明按原定日程由屋企出嚟，去電視城拍戲嗰陣，被記者問到呢件事，佢話暫時無嘢講，但化妝之後就同記者交講詳情。佢之後喺電視城現身接受訪問時講，自己喺知道事件之後，好快就無嬲嘅感覺，又擔心再有其他人受傷害。佢知道女友黃心穎知錯，仲已經喺網上社交平台交代，但電視台擔心佢嘅情緒不穩而未有畀佢公開露面，所以佢希望外界可以俾空間等黃心穎休息。佢話佢自己就會如常專心做嘢，唔希望因為呢件事而影響拍戲嘅進度，亦唔會評論許志安同埋自己阿媽嘅回應。就傳媒喺事發當日到佢屋企外訪問佢嘅屋企人，馬國明話佢父母唔係娛樂圈嘅人，面對記者追問會唔知點算，希望記者們可以高抬貴手，以免令更多人受傷害，希望可以盡快平息風波。

外界嘅影響
-----

### 無綫電視

* 無綫劇集《堅離地愛堅離地》原本打算安排喺2019年5月播，但因為黃心穎有份做主角，電視台決定暫時抽起唔播。
* 除咗《堅離地愛堅離地》之外，無綫劇集《牛下女高音》、《法證先鋒IV》、《丫鬟大聯盟》都由黃心穎做主角。其中《法》劇搵湯洛雯重拍佢嘅戲份，預計2020年頭播；《牛》劇本嚟安排重拍，但因演員檔期等因素唔成事，後來順延至2019年10月播映，冇明顯刪剪黃心穎戲份。《堅》順延至2019年12 月開播；《丫》就改喺海外翡翠台播映，香港唔播。
* 無綫劇集《愛·回家之開心速遞》主題曲本嚟係黃心穎主唱嘅《在心中》，電視台喺事件第二日（香港翡翠台播出嘅第558集起，海外版第562起）決定喺香港翡翠台改成純音樂版。
* 無綫旅遊節目《懿想得到》，黃心穎亦有份參與，電視台安排將涉及佢嘅部份刪走，再揾另一位藝員楊明到馬來西亞補拍。
* 無綫綜藝節目《我愛香港》重播第15集之後（油麻地對深水埗）之後腰斬，改重播《快樂聯盟》。

### 蘋果日報

香港《蘋果日報》網站同流動平台喺2019年4月10號改行強制登記制，冇登記就冇得睇，本嚟令讀者數量減少，但佢獨家爆咗呢單新聞後，同日夜晚《蘋果日報》宣佈登記用戶已經過咗220萬。

### 全城熱話

喺香港Google Trend 統計當中，搜尋「黃心穎」呢個詞語超過100萬次，超出同期發生嘅國際新聞聖母院火燭關鍵詞「巴黎聖母院」接近十倍。

### 的士佬收錢爆料

有消息講，爆料嘅蘋果日報畀咗拍片嘅的士佬150萬港紙，買起安心喺的士偷食嘅三條片。的士業議會主席熊永達就鬧呢個司機係害群之馬，覺得條片嘅當事人有權索償。

### 疑似陳煒錄音

事件曝光之後，網上流傳疑似藝人陳煒嘅錄音，話黃心穎拍《東坡家事》嗰陣，主動勾引同佢一齊做戲嘅藝人王浩信，並拖住佢隻手一齊行，仲講一早知道黃心穎係「Wet妹」，遲早同馬國明分手，肯同馬拍拖只係貪馬國明係傻更更。不過，陳煒唔認錄音嘅人係佢；王浩信就話因佢哋喺劇中做兩公婆，先至被同事誤會。

### 私隱問題爭議

因為相關片段喺的士車廂裏面嘅攝錄鏡頭拍攝，所以的士內嘅乘客私隱亦成為事件嘅熱議焦點。香港個人資料私隱專員公署回應傳媒問到嗰陣咁樣建議：

>  如果要喺的士裏面裝攝錄系統，一定要貼清晰嘅告示，司機亦應該及時口頭提示乘客，等乘客知道呢架的士裝咗攝錄系統同攝錄系統裝嘅位，同埋乘客可唔可以要求停止被影，等乘客可以揀係唔係搭嗰架的士。 
> 
>

參考
--

1. ↑  出軌首開腔！黃心穎：我對唔住馬國明
2. ↑  〈【安心偷食】黃心穎IG發165字道歉聲明：我無法面對自己〉. 《Apple Daily 蘋果日報》. 原著喺2019-04-17歸檔. 喺2019-04-17搵到.
3. ↑  〈黃心穎不求原諒：不知怎面對馬國明〉. 《on.cc東網》 (香港中文). 喺2019-04-17搵到.
4. ↑  〈馬國明母：阿仔叫唔好答咁多〉. 原著喺2019年4月17號歸檔. 喺2019年4月18號搵到.
5. ↑  對黃心穎印象普通　馬國明母爆阿仔在家睇波
6. ↑  黃梓恒 (2019-04-17). 〈【黃心穎許志安】馬國明微笑現身 稍後見記者交代事件〉. 《香港01》 (香港中文). 喺2019-04-17搵到.
7. ↑  《馬國明回應足本睇片》（TVB娛樂新聞，2019年4月17日）
8. ↑  《馬國明稱心穎知錯 未有回應兩人現時關係》（TVB娛樂新聞，2019年4月17日）
9. ↑  黃心穎拖累張振朗　《堅離地愛堅離地》抽起改播《婚姻合伙人》
10. ↑  黃心穎許志安激吻事件形象插水　《開心速遞》主題曲被抽起
11. ↑  〈220萬人成功登記 蘋果免費註冊攻略話你知〉. 原著喺2019年4月17號歸檔. 喺2019年4月17號搵到.
12. ↑  《【安心偷食】藝人偷食吸引過古蹟盡毀 黃心穎Google搜尋破百萬》（晴報，2019年4月17日）
13. ↑  〈的士佬150萬賣出"許志安偷食"片段！市民：擔心隱私會被侵犯！〉. 原著喺2019年4月19號歸檔. 喺2019年4月19號搵到.
14. ↑  熊永達斥涉事司機「害群之馬」　倡強制所有的士裝記錄器保障司機乘客
15. ↑  疑似陳煒聲帶流出爆心穎是Wet妹溝人夫 王浩信：我諗嗰位同事誤會咗
16. ↑  〈回應「安心」事件 私隱公署：的士攝錄乘客侵私隱〉. 原著喺2019年4月18號歸檔. 喺2019年4月18號搵到.
17. ↑  許志安黃心穎出軌偷食影片流出　私隱專員公署：本質上已屬侵犯私隱

響維基新聞度有一單新聞係同呢篇文有關：  

 **zh:2019年4月17日香港報紙頭條**
**白寶山**（粵拼：baak6 bou5 saan1；簡化字：**白宝山**；1958年11月6號—1998年4月29號）係中國大陸嘅危險罪犯，北京人，亦係中華人民共和國成立之後半世紀以嚟，先後犯咗15單連續殺人案而成爲「中國行偵第一案」同「世界第三殺人案」嘅主兇，成爲中華人民共和國境內，犯案程度最爲嚴重嘅殺人犯之一。佢啲罪案亦被拍成劇集——《末路——1997中國刑偵一號案》。

生平
--

白寶山喺1958年11月6號出世，阿爸同阿媽都喺首都鋼鐵公司（今日嘅首鋼集團）打工，兩歲時因阿爸死咗同阿媽改嫁，佢去咗河北保定徐水同阿爺阿嫲一齊生活。雖然1971年返到北京讀書，但因家庭背景而自卑，淨讀咗兩年就去做醬菜廠做臨時工。十九歲去咗石景山區第一電碳廠做裝卸工，試過喺工廠入面嘅實彈射擊入面，而鍾意咗槍支同射擊。廿四歲時同廠入面識得嘅女工而結婚組成家庭，重喺一年後生埋龍鳳胎。後嚟因自己收入太少而經濟壓力太大，而俾朋友滾去偷嘢。喺1982年12月到1983年1月試過同第啲人偷晾曬衫褲、單車、蚊帳、鞋同埋女式手表，而喺1986年3月8號判咗入獄4年。收監後，因爲俾獄友話佢曾經偷過包粟、車肽、TV、倉庫零件同埋用木棍揼人哋個頭致重伤等前科，令宣武區人民法院將佢哋罪行夾埋一齊，判咗夾埋15年監禁。直到1991年被遣送到新疆石河子新安監獄，因爲喺監獄表現良好而向獄警學咗武器知識。喺收監期間，重喺1993、1994年涉嫌殺埋兩位獄友，雖然差佬有好多懷疑，但係冇證據。而白寶山喺1996年3月7號出獄，重喺5日後返到北京。佢老婆喺白寶山1986年收監後無耐，亦宣佈咗同佢離婚。

白寶山出獄後嘅第5日直到1997年8月26號為止，先後喺北京同新疆實施咗13單連環槍支殺人案，重喺1997年9月5號再次收監，最後喺1998年3月3號被判死刑，喺同年4月29號正式執行咗槍決。

攷
-

1. ↑  〈饰演白宝山的丁勇岱，当年就没觉得他是个演员，演活了一个悍匪〉. 《新浪》. 原著喺2021-07-16歸檔. 喺2021-07-16搵到. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  〈新疆检察机关依法对黄亚波决定逮捕，曾参与侦破"白宝山案"〉. 《广州日报大洋网》. 喺2021-07-16搵到.
3. ↑  〈惊天大案纪实｜中国刑侦第一案-白宝山杀人案〉. 《搜狐》. 原著喺2021-07-18歸檔. 喺2021-07-16搵到. `{{cite web}}`: Unknown parameter `|dead-url=` ignored (`|url-status=` suggested) (help)
**廣州戰役**（粵拼：gwong2 zau1 zin3 jik6），中國大陸官方叫**廣州解放**（粵拼：gwong2 zau1 gaai2 fong3），係第二次國共內戰入面，廣東爆發嘅戰爭事件。

背景
--

1949年4月，中國人民解放軍過咗長江兼攻陷南京之後，國民黨喺中國大陸嘅統治基本上係四面楚歌，剩低啲政府集團走到廣州避難嚟抵抗共產黨。喺廣東駐守嘅國民黨有3個兵團，夾埋15萬人。嗰時中國國民黨國防部畀余漢謀嘅指令係「鞏固粵北確保廣州」。而中共中央搵葉劍英做華南分局第一書記，而張雲逸同方方分別做咗第二同第三書記，仲確定咗進攻廣東嘅作戰方案同埋接手廣東等重大問題。

經過
--

1949年9月底，廣州地區仲喺國民黨控制之下，解放軍第四野戰軍團嘅三個軍隊，跟住粵漢路兩邊南下先霸韶關，再霸廣州；第十五兵團嘅兩個軍隊，先經翁源、從化等地南下到廣州包圍國民黨；兩廣縱隊組織廣東地方部隊由和平、龍川等地向東殺到東莞，唔畀敵人再向南走佬。

同年9月22號，人民解放軍跨過粵北五嶺，隨後無耐大規模殺到廣東一帶。同年10月2號爆發廣東戰役，人民解放軍開始兵分三路，霸咗清遠、花縣（今日嘅花都區）、從化、增城、博羅等地，形成三面環軍，一面環海嘅姿態。

由於嗰時國民黨意識到鬥唔過人民解放軍，令國民軍出手無策，人民解放軍最後大獲全勝，嗰時行政院長閻錫山走到臺灣避難，代理總統李宗仁揸飛機飛到重慶，余漢謀向西江一帶走佬。期間國民軍隊試過炸海珠橋。

結果
--

經過半個月嘅戰鬥，1949年10月14號18:30（UTC+8），第十五兵團先頭部隊從廣州北郊殺到廣州市區。原先向西南走佬嘅敵人，冚唪唥主力喺陽江一帶被殺。當晚喺愛羣大酒店掛咗「中國人民站起來了！」嘅字樣。

同年10月24號，廣州市區成立咗中國共產黨廣州市委，4日後成立廣州市人民政府。期間葉劍英擔任第一任書記同第一任廣州市長。

同年11月11號，喺廣州街頭搞咗一系列嘅慶祝「廣州解放」嘅活動。

連出去
---

* 廣州解放60週年專題
* 廣州解放 人民網
* 回顧廣州解放啲事
**ClubONE（會所一號）**係香港時代生活集團旗下一個婚宴餐飲品牌，2010年創立，由新民黨成員黃復華擔任董事總經理。

喺武漢肺炎疫情期間，佢哋曾經用防疫理由臨時取消民主黨年度宴會預約，但之後又容許客戶喺佢哋嘅場地進行違反限聚令嘅活動。

部份旗下較有名分店
---------

* 水中天

爭議
--

### 臨時取消民主黨年度宴會預約

民主黨原定喺2022年7月16號喺尖沙咀位於帝國中心嘅ClubONE進行年度宴會。本來好多香港政黨都會做嘅活動，呢次事前遭到包括盧文端、《大公報》在內嘅親北京力量嘅抨擊，去到14號酒樓聲稱宴會場地附近出現確診群組，酒樓要停業清潔，結果宴會要取消。不過，安心出行程式並無通知，帝國中心亦無強檢公告，去到星期五（15號），帝國中心嘅ClubONE亦正常營業。《香港01》同《明報》記者以顧客身分致電，酒樓職員表示就話周六需維修冷氣抽風系統，否認同疫情有關，星期日亦正常營業。因為呢次事件，民主黨損失咗約6位數字。有記者問黃復華係咪受到外界壓力，但黃復華就否認。

### 淺水灣網紅派對違反限聚令

喺2022年7月26號，食品公司Future Salad喺ClubONE淺水灣店搞周年派對，有過百人出席，當中包括方力申、丁子高、仲有一啲微辣嘅演員等，事前Facebook宣傳同事後網上流傳相片短片都顯示好多人無戴口罩，又有泳衣騷同赤裸男模助興，氣氛澎湃，違反當時宴會唔可以任何現場表演或跳舞活動，客人一離枱必須戴上口罩嘅規定。

參考
--

1. ↑  〈【立選捐款系列】誰是新民黨金主？　「反佔中」社團會長揼水60萬 | 立場新聞〉. *web.archive.org*. 2021-07-13. 歸檔時間2021-07-13. 喺2022-07-15搵到.`{{cite web}}`: CS1 maint: bot: original URL status unknown (link)
2. ↑  〈民主黨年度宴會臨門撤 酒樓稱附近有疫情需清潔 商場不見強檢公告 酒樓今續營業 - 20220715 - 港聞〉. 《每日明報》. 喺2022-07-15搵到.
3. ↑  〈香港民主黨取消年度宴會 先前受親北京力量抨擊 | 兩岸 | 中央社 CNA〉. *www.cna.com.tw* (中文). 喺2022-07-15搵到.
4. ↑  廖珮言 (2022-07-14). 〈民主黨被通知附近爆疫取消籌款宴 酒樓今如常營業：當天維修冷氣〉. 《香港01》 (香港中文). 喺2022-07-15搵到.
5. ↑  陶嘉心 (2022-07-27). 〈淺水灣ClubONE辦網紅派對泳衣騷 百人除口罩滿場飛碰杯涉違防疫〉. 《香港01》 (香港中文). 喺2022-07-29搵到.